sagorsarker/bangla-wikipedia huggingface dataset:
মীরা জেসমিন

জেসমিন মেরি জোসেফ (;জন্ম: ১৫ ফেব্রুয়ারি ১৯৮২) যিনি পেশাগতভাবে মীরা জেসমিন নামে অধিক পরিচিত, তিনি হলেন দক্ষিণ ভারতীয় সিনেমার একজন অভিনেত্রী; যিনি মূলত মালয়ালম, তামিল, তেলুগু এবং কন্নড় ভাষার চলচ্চিত্রে অভিনয় করে থাকেন। মীরা ২০০১ সালে লোহিতদাসের চলচ্চিত্র "সূত্রধরন" এ অভিনয়ের মধ্য দিয়ে সিনেমা জগতে আত্মপ্রকাশ করেন। তিনি দক্ষিণ ভারতীয় ভাষায় বিভিন্ন বাণিজ্যিক এবং সমালোচনামূলকভাবে সফল চলচ্চিত্রে অভিনয় করেছেন যা তাকে দর্শকদের কাছে বিংশ শতাব্দীর অন্যতম জনপ্রিয় এবং উল্লেখযোগ্য অভিনেত্রী হিসেবে পরিচয় করিয়ে দেয়।
তিনি ২০০৪ সালে "পদম ওন্নু: ওরু ভিলাপাম" চরিত্রে অভিনয়ের জন্য শ্রেষ্ঠ অভিনেত্রীর জন্য জাতীয় চলচ্চিত্র পুরস্কার জিতেছিলেন এবং শ্রেষ্ঠ অভিনেত্রীর জন্য কেরল রাজ্যে চলচ্চিত্র পুরস্কার দুইবার বিজয়ী হন এবং একটি তামিলনাড়ু রাজ্য চলচ্চিত্র পুরস্কার লাভ করেন। এছাড়াও তিনি তামিলনাড়ু সরকার কর্তৃক কালাইমামানি পুরস্কার জিতেছেন।
মীরা জেসমিনের জন্ম কুত্তাপুঝা গ্রামে, তিরুবল্ল, কেরল জোসেফ এবং আলেয়াম্মার ঘরে। তিনি বাপ মায়ের পাঁচ সন্তানের মধ্যে চতুর্থ সন্তান। তার দুই বোন, জিবি সারা জোসেফ এবং জেনি সুসান জোসেফ, যিনি চলচ্চিত্রেও অভিনয় করেছেন, এবং দুই ভাই, তাদের একজন জাজ এবং অন্যজন একজন সহকারী সিনেমাটোগ্রাফার হিসেবে কাজ করেন।
তিনি তিরুভাল্লার বালা বিহার এবং মার্থোমা রেসিডেন্সিয়াল স্কুল, শিক্ষা লাভ করেন। মেরি ২০০০ সালের মার্চ মাসে উচ্চ মাধ্যমিক পরীক্ষায় অংশগ্রহণ করেন। তিনি অ্যাসাম্পশন কলেজ, চাঙ্গানাসেরি- থেকে প্রাণিবিদ্যায় বিএসসি ডিগ্রির অর্জন করেন । বিএসসি ডিগ্রি অর্জনের সময় পরিচালক ব্লেসি এর একটি সিনেমার শুটিং চলাকালীন তার নজর কাড়েন যিনি একজন সহকারী পরিচালক ছিলেন এবং তিনি জেসমিন মেরি জোসেফ কে তাদের পরবর্তী সিনেমা"সূত্রধরন"-এ একটি চরিত্রে অভিনয়ের জন্য তাকে প্রস্তাব দেন।
মীরা প্রথমে পড়াশোনা শেষ করে ডাক্তার হতে চেয়েছিলেন এবং ফিল্ম স্টার হওয়ার স্বপ্ন তিনি কখনো দেখেনি (তার ভাষ্যমতে), "আমি একজন সাধারণ মেয়ে ছিলাম। আমি কখনো স্বপ্নেও ভাবিনি চলচ্চিত্রে অভিনয় করবো। এমনকি আমি কখনো স্কুলের নাটকেও অভিনয় করিনি। আমি কখনই শৈল্পিক টাইপের ছিলাম না, আমি কখনই ভাবিনি যে আমি নাচতে পারি, এবং আমি নিজেকে সুন্দর বলেও ভাবিনি।" তিনি আরও বলেছিলেন যে পরিচালক লোহিতদাস আমার একজন পিতার মতো এবং আমার একজন গুরুর মতো। তিনি আমাকে "সূত্রধরন" চলচ্চিত্রে অভিষেক করেছিলেন এবং আমি তার কাছেই আজীবন ঋণী"।
২০০৮ সালে, তিনি একটি সাক্ষাত্কারে বলেছিলেন যে তিনি ম্যান্ডোলিন রাজেশ কে বিয়ে করতে চলেছেন, "কিন্তু পরবর্তী দুই বা তিন বছরের জন্য নয়"। মীরা ৯ ফেব্রুয়ারী,২০১৪ সালে অনিল জন টাইটাসের সাথে বিবাহ বন্ধনে আবদ্ধ হন যিনি দুবাই এ্র একজন প্রকৌশলী হিসাবে কাজ করেন।
"২০০৬ সালে, তিনি কেরল এর তালিপারম্বার "রাজরাজেশ্বর মন্দির" এ প্রার্থনা করেছিলেন যেখানে অহিন্দুদের প্রবেশ নিষিদ্ধ। এটি একটি বিতর্ক সৃষ্টি করে এবং হিন্দু ভক্তদের প্রতিবাদের সূত্রপাত করে। পরে, তিনি মন্দির কর্তৃপক্ষকে শুদ্ধিকরণ অনুষ্ঠান পরিচালনার জন্য জরিমানা হিসেবে ভারতীয় মুদ্রা প্রদান করেন।
২০০৮ সালে, তিনি টুইন্টি:টুইন্টি চলচ্চিত্র-এর শুটিং করতে অস্বীকার করার পর মালয়ালম মুভি আর্টিস্টদের সমিতি তার বিরুদ্ধে মালয়ালম চলচ্চিত্র শিল্পে অভিনয়ের জন্য অনানুষ্ঠানিক নিষেধাজ্ঞা জারি করে। অভিনেতা দিলীপ সে সময় AMMA- চলচ্চিত্রের জন্য প্রচারণা চালিয়ে যাচ্ছিলেন। মীরা অবশ্য বলেছিলেন যে, তিনি নিষেধাজ্ঞা সম্পর্কে অবগত নন এবং তিনি মালয়ালম সিনেমাএর শুটিং চালিয়ে যাচ্ছেন।
ফের্দিনান্দ মার্কোস

ফের্দিনান্দ এমানুয়েল এদ্রালিন মার্কোস, জ্যেষ্ঠ (জন্ম: ১১ সেপ্টেম্বর, ১৯১৭ - মৃত্যু: ২৮ সেপ্টেম্বর, ১৯৮৯) ইলোকস নর্টের সারাত এলাকায় জন্মগ্রহণকারী ফিলিপাইনের বিশিষ্ট রাজনীতিবিদ ছিলেন। ১৯৬৫ থেকে ১৯৮৬ মেয়াদে ফিলিপাইনের রাষ্ট্রপতির দায়িত্ব পালন করেন। এছাড়াও, ১৯৭২ থেকে ১৯৮১ পর্যন্ত সামরিক আইনের মাধ্যমে দেশ পরিচালনা করেন। এর পূর্বে তিনি দুইবার রাষ্ট্রপতি নির্বাচিত হয়েছিলেন। কিন্তু, ১৯৮৬ সালে চারদিনের জনশক্তি আন্দোলনের ন্যায় অহিংস আন্দোলনে নিজ দপ্তর ত্যাগে বাধ্য হন ফের্দিনান্দ মার্কোস। তার কর্তৃত্ববাদী শাসনামলে সরকারের উচ্চ পর্যায়ে ব্যাপক দূর্নীতি, রাজনৈতিক উৎপীড়ন ও গণতান্ত্রিক পদ্ধতিতে বাঁধা দেয়ার জন্য পরিচিতি পেয়েছে।
মারিয়ানো মার্কোস ও জোসেফা এদ্রালিন দম্পতির সন্তান তিনি। ফিলিপাইন বিশ্ববিদ্যালয়ে আইন বিষয়ে অধ্যয়ন করেন। ১৯৩৯ সালে বার পরীক্ষায় ৯৮.৮% নম্বর পান। ১৮ বছর বয়সে তার বাবা মারিয়ানো মার্কোসের রাজনৈতিক বিরুদ্ধবাদী জুলিও নালান্দাসানকে হত্যার অভিযোগে দোষী সাব্যস্ত করা হয়। কিন্তু সুপ্রিম কোর্টের বিচারপতি জোস পি. লরেল কর্তৃক উভয়েই মুক্তি পান। দ্বিতীয় বিশ্বযুদ্ধে অংশগ্রহণ করেন তিনি। নির্বাচনী প্রচারণায় তিনি দাবী করেন যে, ফিলিপাইনের সর্বাপেক্ষা পদকপ্রাপ্ত বীর তিনি। কিন্তু তিনি মাত্র তিনটি পদক পেয়েছিলেন।
১৯৪৯ থেকে ১৯৫৯ সাল পর্যন্ত ফিলিপাইনের প্রতিনিধি সভার সদস্য হন। এরপর ১৯৫৯ থেকে ১৯৬৫ মেয়াদে ফিলিপাইনের সিনেটে সিনেটর হন। তন্মধ্যে, ১৯৬৩ থেকে ১৯৬৫ পর্যন্ত সিনেট সভাপতি হন। ১৯৬৫ সালে সফলভাবে নির্বাচনী প্রচারণার পর রাষ্ট্রপতি হিসেবে নির্বাচিত হন তিনি।
মার্কোসের শাসনামলে ফিলিপাইনের জাতীয় ঋণ ২ বিলিয়ন থেকে ৩০ বিলিয়নে গিয়ে দাঁড়ায়। কিন্তু মার্কিন যুক্তরাষ্ট্রের প্রতিষ্ঠানগুলো ফিলিপাইনের উন্নতিতে শামিল হওয়ায় ১৯৭২ সালে সামরিক শাসন থাকা স্বত্ত্বেও মার্কোসের বিপক্ষে মার্কিন প্রশাসন রুখে দাঁড়ায়নি। কার্টার প্রশাসন বিশ্বব্যাংক থেকে ৮৮ মিলিয়ন মার্কিন ডলার বিনিয়োগ করে, সামরিক বাহিনীকে সহায়তা করে ও তার শাসনকে নমনীয় স্বৈরশাসকরূপে আখ্যায়িত করে। ১৯৭৬ সালে অ্যামনেস্টি ইন্টারন্যাশনাল তাদের প্রতিবেদনে উল্লেখ করে যে, সরকারীভাবে ৮৮টি নিপীড়নের ঘটনা ঘটেছে। ১৯৭৭ সালে সামরিক বাহিনী চারগুণ বৃদ্ধি পেয়েছে ও ৬০,০০০-এরও বেশি ফিলিপিনোকে রাজনৈতিক কারণে গ্রেফতার করা হয়েছে। ১৯৮১ সালে উপ-রাষ্ট্রপতি জর্জ এইচ. ডব্লিউ. বুশ আশাবাদ ব্যক্ত করেন যে, গণতান্ত্রিক নীতি গ্রহণ করেছেন ও গণতান্ত্রিক পন্থায় দেশ শাসন করছেন। জনরোষের কবলে পড়ে ১৯৮৬ সালে নির্বাচন আয়োজনের ব্যবস্থা করা হয় ও গণবিক্ষোভের মুখে ফেব্রুয়ারি, ১৯৮৬ সালে তিনি ক্ষমতাচ্যূত হন। ১৯৮৬ সালের রাষ্ট্রপতি নির্বাচনে নিহত বিরোধী দলীয় নেতা ও সিনেটর বেনিগনো (নিনয়) অ্যাকুইনো, জুনিয়রের বিধবা পত্নী কোরাজন (কোরি) অ্যাকুইনো’র সমর্থকেরা তাকে ক্ষমতা ত্যাগে বাধ্য করে।
১৯৬৫ থেকে ১৯৮৬ সময়কালে মার্কিন মদদপুষ্ট মার্কোসের পরিবার দেশ থেকে কয়েক বিলিয়ন ডলার বিদেশে পাচার করে ও বিলাসবহুল জীবন উপভোগ করে। তার স্ত্রী ইমেলদা মার্কোস অর্থচুরির সীমারেখা অতিক্রম করেন ও নিজের ভাবমূর্তি ক্ষুণ্ন করেন। এ দম্পতির চার সন্তান রয়েছে। তন্মধ্যে, ইমেলদা তার দুই সন্তান ইমি মার্কোস ও ফার্দিনান্দ বংবং মার্কোস, জুনিয়রকে নিয়ে ফিলিপাইনের রাজনীতিতে সক্রিয় রয়েছেন।
জাপান দ্বীপপুঞ্জ

দ্বিতীয় বিশ্বযুদ্ধের শেষে জাপানের সার্বভৌমত্ব ও জাপান সম্রাটের শাসনের সাংবিধানিক অধিকারের ভৌগোলিক সীমানা নির্দেশ করতে "হোম আইল্যান্ডস্‌" কথাটির প্রচলন হয়। এছাড়া কথাটি এখন যেসব এলাকা বিংশ শতাব্দীর প্রথমার্ধে জাপানের উপনিবেশ ছিল তাদেরকে জাপানের মূল ভূভাগ থেকে আলাদা করে বোঝাতেও ব্যবহৃত হয়।
দ্বীপপুঞ্জটিতে মোট ৬,৮৫২ টি দ্বীপ (১০০ মিটারের অধিক পরিধিযুক্ত জলবেষ্টিত ভূভাগ) বর্তমান, যেগুলির মধ্যে ৪৩০ টিতে জনবসতি আছে। উত্তর থেকে দক্ষিণে চারটি প্রধান দ্বীপ হল হোক্কাইদো, হনশু, শিকোকু ও কিউশু; হনশু হল এদের মধ্যে বৃহত্তম, এবং এই দ্বীপটিকে 'মূল জাপানি ভূখণ্ড' বলা হয়।
রাশিয়ার অন্তর্গত সাখালিন দ্বীপ ভৌগোলিকভাবে জাপান দ্বীপপুঞ্জের অন্তর্গত, যদিও বিংশ শতাব্দীতে জাপান এই দ্বীপের উপর থেকে তার অধিকার ছেড়ে দেয়।
এটি অ্যান্ড টি প্লাজা

এটি অ্যান্ড টি প্লাজা (পূর্বে অ্যামেরিটেক প্লাজা এবং এসবিসি প্লাজা) ক্লাউড গেটের ভাস্কর্যের একটি পাবলিক স্পেস। এই পার্কটি মিলেনিয়াম পার্কে অবস্থিত যা তৃতীয় সহস্রাব্দ উদযাপনের জন্য নির্মাণ করা হয় এবং এটি যুক্তরাষ্ট্রের শিকাগো, ইলিনয়-এর লুপ সম্প্রদায় এলাকার মধ্যে অবস্থিত। ভাস্কর্য ও প্লাজাটি বেশিরভাগ সময় ক্লাউড গেট অন দ্য এটি অ্যান্ড টি প্লাজা বলে পরিচিত
পার্কটি ২০০৪ সালে গ্রীষ্মের সময় ভাস্কর্যটি প্রাথমিকভাবে খোলা হয়; তখন ছিল পার্কের গ্যান্ড খোলার শেষ সপ্তাহ। "অ্যামেরিটেক কর্পোরেশন/এসবিসি কমিউনিকেশন ইনক" এই স্থানের নামকরণের জন্য $৩ মিলিয়ন বিনিয়োগ করেন। ধীরে ধীর প্লাজাটি বড়দিনের ছুটির সময় ক্রিসমাস কারোলিন' অনুষ্ঠান সমন্বয় করে এবং ম্যাককর্মিক ট্রিবিউন প্লাজা ও আইস রিঙ্ক উপভোগের একটি দর্শনীয় জায়গায় পরিণত হয়।
১৯ শতাব্দীর দিকে শিকাগোর সামনের দিকের পরিবেষ্টিত স্থানের পূর্ব-পশ্চিমে এবং 'লুপ লেক মিশিগান'-এ পার্ক ছিল। ১৯৯৭ সালে যখন এটি মিলেনিয়াম পার্ক হিসেবে শহর উন্নয়নের জন্য তৈরি করা হয়, তখন এর উত্তর-পশ্চিম কোণে মনরো স্ট্রিট ও আর্ট ইনস্টিটিউট, পূর্বে মিশিগান এভিনিউ, দক্ষিণে রানডলফ স্ট্রিট এবং পশ্চিমে কলম্বাস ড্রাইভ, 'ইলিনয় সেন্ট্রাল রেল ইয়ার্ড' এবং পার্কিং ছিল। বর্তমানে মিলেনিয়াম পার্কটি শিকাগোর শুধুমাত্র 'নেভি পোস্তা' যা গ্রামাঞ্চলের ভ্রমণ হিসেবে পর্যটন আকর্ষণ করে।
পার্ক গ্রিল-এর উপরে প্লাজাটি, এমসিকর্মিক ট্রিবিউন প্লাজা ও আইস রিঙ্ক-এর উপরে এবং পিছনের দিকে চেজ বিহারের সংলগ্ন এবং উত্তর ও দক্ষিণ বোয়িং গ্যালারীর মধ্যে অবস্থিত। প্লাজা ও ভাস্কর্যটিতে ৩০০ আসন বিশিষ্ট ৬ মিলিয়ন পার্ক গ্রিল রয়েছে যার উপরে সবাই বসতে পারে। এবং এটি ২০০৩ সালের নভেম্বরে 'এমসিকর্মিক ট্রিবিউন প্লাজা' ও 'আইস রিঙ্ক' এর পিছনে খোলা হয়। প্লাজার পৃষ্ঠদেশ কংক্রিটের তৈরি। প্লাজাটি কংক্রিট পাভেরা সহ ২৫,২০০ বর্গ ফুট | প্রতিটি শান-বাঁধান পাভেরা , এবং প্রতিটি পুরু।
প্লাজাটি মূলত 'অ্যামেরিটেক কর্পোরেশন' এর জন্য অ্যামেরিটেক প্লাজা নামে নামকরণ করা হয়, কর্পোরেট পৃষ্ঠপোষক, যিনি ভাস্কর্য-হোস্টিং প্লাজা এর নামকরণের অধিকারের জন্য $ ৩ মিলিয়ন দান করেন। এসময়ে পার্ক ২০০৪ সালে আনুষ্ঠানিকভাবে খোলা হয়, অ্যামেরিটেক পরবর্তীকালে এসবিসি কমিউনিকেশনের সাথে পরিবর্তন করা হয় এবং এসবিসি প্লাজা নামে ডাকা হয়। তখন 'এসবিসি' কে "এটি & টি" নামে পরিবর্তিত করা হয় এবং পরবর্তীকালে, ২০০৫ সালে এসবিসি থেকে এটি & টি প্লাজা নামে আবার পরিবর্তন করা হয়। "ক্লাউড গেট" মূলত এর অসাধারন ভাস্কর্য, কারণ এমন কম পুরুত্বের ইস্পাতের পছন্দসই নন্দনতত্বের সঙ্গে এর সামঞ্জস্যপূর্ণ ডিজাইন। শেষ খন্ডের ওজন যা এটার মূল নিরাপত্তা দেয়। পার্ক গ্রিলের ছাদের উপরে ক্লাউড গেট রয়েছে, যার ফলে একে ওজন সহ্য করার মত যথেষ্ট শক্তিশালী হতে হয়। শিকাগোর মেট্রো ট্রেন 'উত্তর গ্রান্ট পার্ক গ্যারেজ ট্রাভেল' রেঁস্তোরার পিছন দিকের বরাবর ট্র্যাক থেকে একটি বড় প্রাচীর দ্বারা এটি থেকে পৃথক করা। এবং এটিই ভাস্কর্যের ওজন অনেকটুকু বহন করে। আগে এই প্রাচীর, গ্যারেজ এর ফাউন্ডেশনের বাকি অংশ বরাবর অতিরিক্ত প্রয়োজনের জন্য ছোট ছাউনী ছিল । জুন ২০০৪ সালে যখন শেল নির্মাণ শুরু হয়, তখন একটা বিশাল তাঁবু দিয়ে (চিত্রে বামে) এটি পরিবেষ্টিত করা হয়।
২০০৬ সালে, প্লাজায় 'বার্ষিক ক্রিসমাস ক্যারোলিন' শুরু হয়। কৃতজ্ঞতাজ্ঞাপন অনুসরণে, সাপ্তাহিক সিং-এ্যালোন বিলা ভোস, শিকাগো ম্যাস গায়কদল, এবং শিকাগো চিল্ড্রেন গায়কদল সহ অন্যান্য ঐকতানিক গ্রুপ দ্বারা পরিচালিত হয়।
বাবরাক কারমাল

বাবরাক কারমাল (; জন্ম: ৬ জানুয়ারি, ১৯২৯ - ৩ ডিসেম্বর, ১৯৯৬) কামারি এলাকায় জন্মগ্রহণকারী আফগানিস্তানের বিশিষ্ট রাজনীতিবিদ ও স্নায়ুযুদ্ধকালীন নেতা ছিলেন। ১৯৭৯ থেকে ১৯৮৬ মেয়াদে সোভিয়েত মদদপুষ্ট আফগানিস্তানের রাষ্ট্রপতির দায়িত্ব পালন করেন কাবুল বিশ্ববিদ্যালয়ের সাবেক ছাত্র বারবাক কারমাল। পিপলস ডেমোক্র্যাটিক পার্টি অব আফগানিস্তান (পিডিপিএ) দল গঠিত হলে কারমাল এর শীর্ষস্থানীয় সদস্যদের একজন ছিলেন।
৬ জানুয়ারি, ১৯২৯ তারিখে সুলতান হোসেন নামে তার জন্ম হয়। আফগান সেনাবাহিনীর মেজর জেনারেল ও পাকতিয়া প্রদেশের সাবেক গভর্নর মোহাম্মদ হোসেন হাশেম তার বাবা ছিলেন। পাঁচ ভাই-বোনের মধ্যে তার অবস্থান ছিল দ্বিতীয়। কাবুলের অন্যতম ধনী পরিবারের একটি ছিল তার পরিবার। কারমালের বাবা তাজিক জনগোষ্ঠীর লোক ছিলেন। কারমাল দারি ভাষায় কথা বলতেন। জার্মানভাষী নেজাত হাই স্কুলে অধ্যয়ন করেন। ১৯৪৮ সালে এখান থেকেই স্নাতক ডিগ্রী অর্জন করেন। মীর আকবর খাইবারের নেতৃত্বাধীন মার্কসবাদে জড়িয়ে পড়লে পাঁচ বছর হাজতবাস করেন। কাবুল বিশ্ববিদ্যালয়ের আইন ও রাষ্ট্রবিজ্ঞান অনুষদে ভর্তি হন। কিন্তু ছাত্র সংগঠনের কর্মকাণ্ডে সংশ্লিষ্টতার অভিযোগে তার আবেদন বাতিল হয়ে যায়। ১৯৫১ থেকে ১৯৫৩ মেয়াদে কাবুল বিশ্ববিদ্যালয়ের আওতাধীন আইন ও রাষ্ট্রবিজ্ঞান কলেজে পড়াশোনা করেন। ছাত্র সংগঠনের কর্মকাণ্ডে সংশ্লিষ্টতা থাকায় তাকে গ্রেফতার করা হয়। তিন বছর কারাভোগের পর মোহাম্মদ দাউদ খানের সহায়তায় মুক্তি লাভ করেন। ১৯৬১ থেকে ১৯৬৩ মেয়াদে পরিকল্পনা মন্ত্রণালয়ে কাজ করেন।
১৯৬৭ সালে পিডিপিএ দুই অংশে বিভক্ত হয়ে পড়ে। কারমালের নেতৃত্বে পারচম পিডিপিএ মোহাম্মদ দাউদ খানকে ক্ষমতায় আসতে সহায়তা করে। শুরুর দিকে সম্পর্ক ভাল থাকায় দাউদ ১৯৭০-এর দশকে বামধারার দিকে ঝুঁকে পড়েন। এরফলে ১৯৭৭ সালে পিডিপিএ একীভূত হয়। ১৯৭৮ সালে সর বিপ্লবে পিডিপিএ ক্ষমতা গ্রহণ করে। সমাজতন্ত্রপন্থী সরকারের বিপ্লবী কাউন্সিলের সহ-সভাপতি ও উপ-রাষ্ট্রপ্রধানের দায়িত্ব পান। কিন্তু ক্ষমতায় আসার পরপরই খালকিস্ট প্রচণ্ড চাপ প্রয়োগ করে। জুন, ১৯৭৮ সালে পিডিপিএ কেন্দ্রীয় কমিটির সভায় পিডিপিএ নীতি গ্রহণের অধিকার পায়। এরফলে তাকে প্রাগে চলে যেতে হয়। ডিসেম্বর, ১৯৭৯ সালে সোভিয়েত বাহিনী আফগানিস্তানে প্রবেশ করলে তিনি দেশে ফিরে আসেন। ২৭ ডিসেম্বর, ১৯৭৯ তারিখে বিপ্লবী কাউন্সিল ও মন্ত্রিপরিষদের সভাপতি হন। ১৯৮১ সালে সুলতান আলী কেশতমান্দ তার স্থলাভিষিক্ত হবার পূর্ব পর্যন্ত নিজ দায়িত্ব পালন করেন। গণপ্রজাতন্ত্রী আফগানিস্তানের জন্য মৌলিক নীতিগ্রহণ, নূর মোহাম্মদ তারাকি ও আমিনের শাসনামলে কারাগারে নিক্ষিপ্ত ব্যক্তিদের ন্যায়বিচারের ন্যায় বিষয়গুলো প্রাধান্য পায়। কিন্তু আফগান জনগণের কাছে তার 
উদ্যোগগুলো গ্রহণযোগ্যতা পায়নি।
নীতি বাস্তবায়নে ব্যর্থতা ও সোভিয়েত আগ্রাসনের পর সোভিয়েত নেতৃত্ব কারমালের দেশ পরিচালনাকে ঝুঁকিপূর্ণ মনে করে। মিখাইন গর্বাচেভের নেতৃত্বে সোভিয়েত কর্তৃপক্ষ কারমালের পরিবর্তে মোহাম্মদ নজিবুল্লাহকে স্থলাভিষিক্ত করে। এরপর তিনি মস্কোয় নির্বাসিত হন। ১৯৯১ সালে নজিবুল্লাহ সরকার তাকে দেশে ফিরে আসার অনুমোদন দেয়। জুন, ১৯৯২ সালে দোস্তামের সাথে তিনিও বিমান দুর্ঘটনায় নিহত হয়েছেন বলে প্রতিবেদন প্রকাশ করা হয়। কিন্তু ঐ প্রতিবেদনটি মিথ্যা বলে প্রমাণিত হয়। আব্দুল রশিদ দোস্তামের সহায়তায় তিনি নজিবুল্লাহ সরকারকে উৎখাত করেন।
১৯৯৬ সালের ডিসেম্বরের শুরুতে মস্কোর সেন্ট্রাল ক্লিনিক্যাল হসপিটালে যকৃতের ক্যান্সারে তার দেহাবসান ঘটে। একটি সূত্রে তার মৃত্যুতারিখ ১ ডিসেম্বর ও অন্য সূত্রে ৩ ডিসেম্বর হিসেবে উল্লেখ করা হয়।
৩২ ওল্ড স্লিপ

৩২ ওল্ড স্লিপ, যা ওয়ান ফিন্যানশিয়াল স্কয়ার হিসেবে সমধিক পরিচিত, হল নিউ ইয়র্ক শহরের অর্থনৈতিক বিভাগে অবস্থিত এক আকাশস্পর্শী ভবন। ১৯৮৭ সালে ভবনটি সম্পূর্ণরূপে তৈরি করা হয়। ভবনটি ৩৬ তলা বিশিষ্ট এবং সমুদ্রপৃষ্ঠ থেকে । এই ভবনে রয়েছে সফটওয়্যার কোম্পানি কনভেন, এয়াইজি গ্লোবাল রিয়েল স্টেট, গোল্ডম্যান স্যাচ, যুক্তরাষ্ট্র আদমশুমারি ব্যুরোর নিউ ইয়র্কের আঞ্চলিক অফিস, এবং নিচ তলায় রয়েছে নিউ ইয়র্ক শহর অগ্নি নিয়ন্ত্রণ বিভাগ (এফডিএনওয়াই), ৪টি ইঞ্জিন কোম্পানি এবং ১৫টি ল্যাডার কোম্পানি রয়েছে।
বর্তমান ভবনটির স্থলে পূর্বে যুক্তরাষ্ট্রের শেষ গণ স্বর্ণপরিশোধনাগার যুক্তরাষ্ট্র এসেয় অফিস অবস্থিত ছিল। এখানে সাধারণত ক্ষতিগ্রস্ত মুদ্রা ও কাগজের নোট গলিয়ে ফেলে নষ্ট করা হত। ১৯৮৩ সালে যুক্তরাষ্ট্র মিন্ট ৪২,১৭৬ বর্গফুটের (৩,৯১৮.৩ বর্গমিটার) এ সম্পত্তি নিলামে তোলে। ৩ মিলিয়ন ডলার ডাকার মধ্য দিয়ে নিলাম শুরু হলেও শেষে এইচআরও ইন্টারন্যাশনাল লিমিটেড গ্রুপ ২৭ মিলিয়ন ডলার দিয়ে নিলামে জয়লাভ করে। এই নিলাম স্থানটিকে নিলামে বিক্রয়কৃত যুক্তরাষ্ট্রের সবচেয়ে মূল্যবান সরকারি সম্পত্তির আখ্যা এনে দেয়। ১৯৮৬ সালে এশেয় অফিস ভবনটি ভেঙ্গে ফেলা হয়। 
১৯৮৭ সালে এইচআরও ৩৬তলা বিশিষ্ট এক সুবিশাল ভবন নির্মাণ করেন এবং এই সম্পত্তির নাম দেয়া হয় ২৩-৪৩ ওল্ড স্লিপ প্রোপার্টি ওয়ান ফিন্যানশিয়াল সেন্টার। ১৯৯৫ সালে প্যারামাউন্ট গ্রুপ ১৩৫ মিলিয়ন ডলারের বিনিময়ে এই সম্পত্তি কিনে নেয়। ২০০৭ এর আগস্টে এই সম্পত্তি বেকন ক্যাপিটাল পার্টনারস এর কাছে ৭৫১ মিলিয়ন ডলারে বিক্রি করে দেওয়া হয়, যা ছিল লোয়ার ম্যানহাটনের ইতিহাসে সবচেয়ে বেশি দামে বিক্রয় হওয়া অফিস ভবন।
২০১২ সালে ম্যানহাটনের অনেক ভবনের মত ৩২ ওল্ড স্লিপ ভবনে হারিকেন স্যান্ডির সময় ঝড় ও পানিতে ক্ষতিগ্রস্ত হয়েছে। বেশিরভাগ এলাকার ভবন নির্মাণ করা হয়েছে এমন নকশায় যাতে সেগুলো শক্তিশালি ভূমিকম্প ও বন্যাতেও টিকে থাকে। এক বছরের মধ্যে এই ভবনের বাজার মূল্য ২১.৬% হ্রাস পায় ($৬৫.৭ মিলিয়ন)। ২০১৩ সালে পুনরায় উন্নত করার চেষ্টা করা হয়েছে যাতে এই ভবন ভবিষ্যতের যেকোনো ঝড়ের মাঝেও ভালভাবে টিকে থাকতে পারে।
এই দালানটি আধুনিক স্থাপত্য হিসেবে বিবেচিত। দালানটির চার ধার গ্রানাইট এবং রূপার প্রলেপযুক্ত কাচ দ্বারা দালানটির ভিত্তি গঠিত হয়েছে। এই দালানের সিঁড়ি অষ্টভুজ আকৃতিবিশিষ্ট। এই দালানটির কাঁচগুলো পর্দা দ্বারা আবৃত।
ভবনটির প্রতি তলায় ২৩,৪০৪ থেকে ৩৮,৭৫০ বর্গফুট স্থান ভাড়া দেওয়ার জন্য ব্যবহৃত হয়। সব মিলিয়ে মোট ১,১৬১,৪৩৪ বর্গফুট ভাড়া দেওয়া হয়ে থাকে। এর প্রতি তলারই অভ্যন্তরীণ অংশ স্তম্ভহীন এবং দৈর্ঘ্যের লবিবিশিষ্ট। ভবনটিতে মোট ২৬টি এলিভেটর এবং ভবনের তলদেশে পার্কিং গ্যারেজ আছে। ভবনটির নিচে পশ্চাৎদিকে ব্যক্তিগত মালিকানাধীন কিছু খিলান এবং শহুরে প্লাজা আছে।
ভিকে

ভিকে বা ভিকোনতাকতে () হল বিশ্বের ২য় বৃহত্তম সামাজিক নেটওয়ার্কিং ওয়েবসাইট, রাশিয়া এবং সাবেক সোভিয়েত প্রজাতন্ত্রগুলি, যেমন ইউক্রেন, বেলারুশ ও কাজাখস্তান -এ এটি সর্বাধিক জনপ্রিয় ওয়েবসাইট। এই সামাজিক নেটওয়ার্কিং পরিসেবাটি বাংলাসহ অনেক ভাষায় উপলবদ্ধ, কিন্তু এটি রুশ ভাষা ব্যবহারকারীদের মধ্যে বেশি জনপ্রিয়।
২০০৬ সালে পাভেল দুরভ ভিকোনতাকতে পরীক্ষামূলকভাবে চালু করে। ২০০৭ সালে এটি রুশ বেসরকারিভাবে প্রতিষ্ঠিত কোম্পানি হিসেবে নিবন্ধন করে। পাভেল দুরভ বিশ্ববিদ্যালয় থেকে বের হওয়ার পর এই সেবাটি শুরু করে। প্রথম দিকে শুধু বিশ্ববিদ্যালয় শিক্ষার্থীদের জন্য নিমন্ত্রণভিত্তিকভাবে খোলা থাকলেও খুব দ্রুতই এটি ছড়িয়ে পরে।
ফেব্রুয়ারি ২০০৭ তে রুশ সামাজিক যোগাযোগ পরিধিতে ১ লক্ষ ব্যবহারকারী অধিগ্রহণে সক্ষম হয় ভিকে, যা তাদেরকে দ্বিতীয় বৃহত্তম কোম্পানিতে পরিণত করে। সেই মাসেই তারা একটি ডিনাইয়াল অব সার্ভিস হামলার সম্মুখীন হয়। এপ্রিল ২০০৮ এর মধ্যে ব্যবহারকারী সংখ্যা ১ কোটি ছাড়িয়ে যায় ও প্রতিযোগী ওডনোক্লাসনিকি বা ওকে.রু কে পিছনে ফেলে দেয়।
শুরুতে পাভেল দুরভ কোম্পানির ২০% মালিকানা এবং অন্য তিন রুশ-ইসরায়েলি বিনিয়োগকারী মোট ৬০%, ১০%, ১০% করে অংশীদারত্ব নিয়েছিল। মূল প্রতিষ্ঠাতারা পরবর্তীতে তাদের অংশের ৩৯.৯৯% ভাগ মেইল.রু গ্রুপ (আগে ডিজিটাল স্কাই টেকনোলজি) এর কাছে বিক্রি করে দেয়।
এপ্রিল ২০১৪ তে বিরোধের জের ধরে দূরভ প্রধান নির্বাহী কর্মকর্তার পদ থেকে সরে যায় ও দেশ ত্যাগ করে। দুরভ বলে ভিকে এখন পুতিনের নিয়ন্ত্রনাধীন। ২০১৩-১৪ এর দিকের ইউরোমেইডেন আন্দোলনের সাথে ব্যাপারটা জড়িত বলে ধারণা করা হয়।
টম গ্রেভেনি

টমাস উইলিয়াম গ্রেভেনি, ওবিই (; জন্ম: ১৬ জুন, ১৯২৭ - মৃত্যু: ৩ নভেম্বর, ২০১৫) নর্দাম্বারল্যান্ডের রাইডিং মিল এলাকায় জন্মগ্রহণকারী ইংল্যান্ডের বিখ্যাত আন্তর্জাতিক ক্রিকেট তারকা ছিলেন। এছাড়াও মেরিলেবোন ক্রিকেট ক্লাবের পক্ষে ২০০৪-০৫ মৌসুমে সভাপতির দায়িত্ব পালন করেন। ইংল্যান্ড ক্রিকেট দলে খেলার পাশাপাশি গ্লুচেস্টারশায়ার কাউন্টি ক্রিকেট ক্লাবে প্রতিনিধিত্ব করেন। দলে তিনি মূলতঃ ব্যাটসম্যান হিসেবে ভূমিকা রেখেছেন টম গ্রেভেনি।
ব্রিস্টল গ্রামার স্কুলে অধ্যয়ন করেন। ইংল্যান্ড এবং ওয়েলস ক্রিকেট বোর্ডের সাবেক দল নির্বাচক ডেভিড গ্রেভেনি তার কাকা। এছাড়াও, কেন গ্রেভেনি সম্পর্কে তার ভাই হন।
কাউন্টি ক্রিকেটে গ্লুচেস্টারশায়ার ও ওরচেস্টারশায়ারের পক্ষে খেলেন। তন্মধ্যে ১৯৫৯-৬০ ও ১৯৬৮-৭০ মৌসুমে গ্লুচেস্টারশায়ার ও ওরচেস্টারশায়ারের অধিনায়কত্ব করেন তিনি।
তিনি তার সময়কালে অন্যতম শীর্ষস্থানীয় প্রথিতযশা খেলোয়াড় ছিলেন। দ্বিতীয় বিশ্বযুদ্ধের পর গ্লুচেস্টারশায়ারের পক্ষে খেলোয়াড়ী জীবন শুরু করেন। ১৯৬১ সালে ওরচেস্টারশায়ারের পক্ষে খেলেন ও পরবর্তীকালে ক্লাবের অধিনায়কের দায়িত্ব পান। ১৯৭০ সালে কাউন্টি ক্রিকেট ত্যাগ করে কুইন্সল্যান্ডের পক্ষে খেলোয়াড়সহ কোচের ভূমিকায় অবতীর্ণ হন। কিন্তু তেমন সুবিধা করতে না পারায় ১৯৭২ সালে অস্ট্রেলিয়া থেকে ইংল্যান্ডে প্রত্যাবর্তন করেন।
সমগ্র খেলোয়াড়ী জীবনে ৭৯ টেস্টে ইংল্যান্ডের পক্ষে টেস্ট ক্রিকেটে অংশ নেন। কলিন কাউড্রের অনুপস্থিতিতে ১৯৬৮ সালে দলের অধিনায়কের দায়িত্ব পালন করেছেন। অস্ট্রেলিয়ার বিপক্ষে হেডিংলিতে অনুষ্ঠিত ৪র্থ টেস্টটি ড্রয়ে পরিণত হয়।
১৯৫০-এর দশকে নিয়মিতভাবে টেস্ট ক্রিকেটে অংশগ্রহণ করেন। ১৯৫১ থেকে ১৯৫৮ মেয়াদে নিজ দেশে অনুষ্ঠিত প্রত্যেক টেস্ট সিরিজের কমপক্ষে একটি খেলায় অংশ নিয়েছেন। ১৯৫১-৫২ মৌসুমে দীর্ঘকালীন ভারত সফরে যান। অস্ট্রেলিয়ায় তিনবার ও ওয়েস্ট ইন্ডিজে দুইবার সফর করেন। ১৯৫৪-৫৫ মৌসুমে ইংল্যান্ডের খেলোয়াড়দের মধ্যে ব্যাটিং গড়ে শীর্ষে ছিলেন। চূড়ান্ত টেস্টে ইয়ান জনসন ইংল্যান্ডকে ব্যাটিংয়ে নামালে তিনি ব্যাটিং উদ্বোধনে নামেন। আড়াই ঘণ্টায় ১১১ রান তুলেন তিনি। পূর্ববর্তী বছর দূর্বল ক্রীড়াশৈলী প্রদর্শন ও ১৯৫৮-৫৯ মৌসুমে অস্ট্রেলিয়া সফরে খেলার দূর্বলতার কারণে দল থেকে বাদ পড়েন। দীর্ঘ তিন বছর দলের বাইরে থাকার পর ১৯৬৬ সালে লর্ডসে পুনরায় দলের সদস্য হন। ১৯৬৮-৬৯ মৌসুমে সফরকারী পাকিস্তানের বিপক্ষে সহঃ অধিনায়কের দায়িত্ব পান। এ দায়িত্বে তিনি তিন বছর ছিলন। ১৯৬৯ সালে ওয়েস্ট ইন্ডিজের বিপক্ষে প্রথম টেস্টের বিশ্রামের দিনে সুবিধামূলক খেলায় অংশ নেন ও ৭৫ রান তোলেন। দলীয় শৃঙ্খলা ভঙ্গের কারণে তাকে সাময়িকভাবে দলের বাইরে রাখা হয়। এরপর তিনি আর খেলায় অংশ নেননি।
৯ জুলাই, ২০০৯ তারিখে তাকে আইসিসি ক্রিকেট হল অব ফেমে অন্তর্ভুক্ত করা হয়। ৩ নভেম্বর, ২০১৫ তারিখে তার দেহাবসান ঘটে। তার ভাই ৯ দিন পূর্বে মৃত্যুবরণ করেন।
জাপানি পুরা-প্রস্তর যুগ

অঞ্চলের প্রাচীনতম মানুষের হাড় পাওয়া গেছে শিযুওকার হামামাৎসু থেকে। তেজস্ক্রিয় তারিখ গণনার মাধ্যমে জানা গেছে জীবাশ্মগুলির বয়স ১৪,০০০ থেকে ১৮,০০০ বছরের মধ্যে।
জাপানি পুরা-প্রস্তর যুগের একটি স্বাতন্ত্র্য হল এই যে, এই যুগেই (৩০,০০০ খ্রিঃ পূঃ নাগাদ) জাপানের অধিবাসীরা ঘষা পাথর ও পালিশ করা পাথরের যন্ত্রপাতি নির্মাণ করতে পারত, যা অবশিষ্ট পৃথিবীতে নব্য প্রস্তর যুগের আগে (১০,০০০ খ্রিঃ পূঃ নাগাদ) কোথাও পাওয়া যায় না।
কুমিল্লা ভিক্টোরিয়ান্স

কুমিল্লা ভিক্টোরিয়ান্স ছিল একটি বাংলাদেশী ফ্র্যাঞ্চাইজি দল, যা বাংলাদেশ প্রিমিয়ার লিগ ক্রিকেট টুর্নামেন্টে চট্টগ্রাম বিভাগের কুমিল্লা জেলাকে প্রতিনিধিত্ব করেছিল। এই দলটি নাফিসা কামালের কুমিল্লা লিজেন্ডস লিমিটেড কর্তৃক ২০১৫ সালে প্রতিষ্ঠা করা হয়েছিল। কুমিল্লা ভিক্টোরিয়ান্স ২০১৫ সালে বিপিএল-এর নতুন দল হিসেবে অংশগ্রহণ করেছিল। ২০১৯ সালে দলটি বিলুপ্ত করা হলে ২০১৯-২০ বিপিএল-এর সপ্তম আসরের জন্য বাংলাদেশ ক্রিকেট বোর্ড (বিসিবি) মালিকানায় দলটিকে "কুমিল্লা ওয়ারিয়র্স" হিসাবে পুনর্গঠন করা হয়েছিল।
২০২৪ সালে অসহযোগ আন্দোলনের পর শেখ হাসিনা পালিয়ে গেলে তার মন্ত্রিসভা ভেঙে দেওয়া হয়; এবং তার সাথে এই ক্রিকেট দলটির মালিক সম্পর্কিত হওয়ায় দলটিও ভেঙে যায়।
বিপিএলের ৩য় আসরে কুমিল্লা ভিক্টোরিয়ান্স বরিশাল বুলসকে হারিয়ে প্রথমবারের মতো শিরোপা জিতে নেয়।
২০১৯ সালের ফেব্রুয়ারিতে অনুষ্ঠিত বিপিএলের ৬ষ্ঠ আসরে ঢাকা ডায়নামাইটসকে হারিয়ে দ্বিতীয় বারের মত শিরোপা জেতে বিপিএলের অন্যতম এই দলটি।
সাভাক

সাভাক (, সংক্ষেপিত: سازمان اطلاعات و امنیت کشور "Sāzemān-e Ettelā'āt va Amniyat-e Keshvar") ইরানের গুপ্ত পুলিশ, অভ্যন্তরীণ নিরাপত্তাবাহিনী ও গোয়েন্দা সংস্থার সমন্বয়ে গঠিত সংগঠন ছিল। ইরানের মোহাম্মদ রেজা শাহ মার্কিন গোয়েন্দা সংস্থা সিআইএ ও ইসরায়েলের সহায়তায় এই সংগঠন গঠন করেছিলেন। ১৯৫৭ থেকে ১৯৭৯ মেয়াদে সাভাক তার কার্য পরিচালনা করেছিল। কিন্তু ইরানি বিপ্লব ছড়িয়ে পড়ার প্রেক্ষিতে প্রধানমন্ত্রী শাপুর বখতিয়ার এ সংগঠনটি ভেঙ্গে দেন। ১৯৭৯ সালের ইরানি বিপ্লবের পূর্বে সাভাক ‘ইরানের সর্বাপেক্ষা ঘৃণিত ও ভীতিকর প্রতিষ্ঠান’ হিসেবে পরিচিত ছিল। পাহলভীর শাসনামলে নিয়মিতভাবে নির্যাতন ও প্রতিপক্ষীয় ব্যক্তিদেরকে ফাঁসীকাষ্ঠে ঝুলাতো এ সংগঠনটি। একটি সূত্রে জানা যায়, ঐ সময়ে সংগঠনে ষাট সহস্রাধিক লোক এজেন্ট হিসেবে কাজ করতেন। কিন্তু, গোলাম রেজা আফখামি হিসেব কষে দেখিয়েছেন যে, সাভাকে চার হাজার থেকে ছয় হাজার ব্যক্তি সম্পৃক্ত ছিলেন।
ইরানের তৈলশিল্পের জাতীয়করণের দিকে দৃষ্টি নিবদ্ধ রেখে ও শাহের শক্তিমত্তা থেকে দেশকে রক্ষাকল্পে মোহাম্মদ মোসাদ্দেক সরকার গঠিত হলে ১৯ আগস্ট, ১৯৫৩ তারিখে অভ্যুত্থানের মাধ্যমে তাকে ক্ষমতাচ্যুত করা হয়। এরপর সম্রাট মোহাম্মদ রেজা শাহ পুলিশের শক্তিকে কাজে লাগিয়ে গোয়েন্দা সংস্থাটি গঠন করেন। শাহের উদ্দেশ্য ছিল তার শাসনকালকে শক্তিশালী করার জন্য রাজনৈতিক প্রতিপক্ষকে নজরদারীর মাধ্যমে নিয়ন্ত্রণ করা ও বিচ্ছিন্নতাবাদী আন্দোলন যাতে মাথাচড়া দিয়ে না উঠে সেদিকে দৃষ্টিপাত করা।
সেপ্টেম্বর, ১৯৫৩ সালে পারস্যে জেনারেল তৈমুর বখতিয়ারের সাথে একযোগে কাজ করার জন্য সিআইএ’র পক্ষ থেকে একজন মার্কিন সেনাবাহিনীর কর্নেলকে প্রেরণ করা হয়। ডিসেম্বর, ১৯৫৩ সালে জেনারেল তৈমুর বখতিয়ারকে তেহরানের সামরিক গভর্নর পদে মনোনীত করা হয় ও নতুন গোয়েন্দা সংগঠন প্রতিষ্ঠার জন্য প্রধান হিসেবে নিয়োগ দেয়া হয়। ১৯৫৪ সালে সংগঠনটি তুদেহ পার্টির নেটওয়ার্ক ধ্বংস করে।
মার্চ, ১৯৫৫ সালে মার্কিন সেনাবাহিনীর ঐ কর্নেলের পরিবর্তে আরও পাঁচজন সিআইএ কর্মকর্তাকে স্থায়ীভাবে নিয়োগ দেয়া হয়। ১৯৫৬ সালে সংস্থাটির পুণর্গঠন হয় ও আনুষ্ঠানিকভাবে ‘সাজেমান-ই এতিলা’ত ভ আনিয়াত-ই- কেশবার’ (সাভাক) রাখা হয়। ১৯৬৫ সালে সাভাক তাদের নিজেদের লোককে প্রশিক্ষক হিসেবে নিয়োগ করে।
পশ্চিমা দেশগুলোর বিশ্বস্ত সূত্রের মাধ্যমে জানা যায়, গণমাধ্যম নিয়ন্ত্রণ, সরকারী চাকুরীতে প্রার্থীদের যাচাইয়ের ন্যায় কাজগুলো দেখাশোনা করার ক্ষমতা এ সংগঠনকে দেয়া হয়েছিল। প্রয়োজনে নির্যাতন ও অপহরণের ন্যায় কাজগুলোও তারা করতো। ১৯৬৩ সালে শাহ তার নিরাপত্তা সংগঠনে সাভাককে জড়িত করেন। তখন ৫,৩০০ পূর্ণাঙ্গকালীন এজেন্ট ও অজানাসংখ্যক খণ্ডকালীন চর মনোনীত করেন। ১৯৬১ সালে ইরানি কর্তৃপক্ষ সংগঠনটির প্রথম পরিচালক জেনারেল তৈমুর বখতিয়ারকে বরখাস্ত করে। ১৯৬১ থেকে ১৯৬৬ মেয়াদে জেনারেল হাসান পাকরাভান পরিচালক মনোনীত হন।
ইরানি বিপ্লবের পর আরও বৃহৎ পরিসীমা নিয়ে ‘সাভামা’ এ সংগঠনের স্থলাভিষিক্ত হয় যা ইরানের গোয়েন্দা ও জাতীয় নিরাপত্তা মন্ত্রণালয় হিসেবে পরিচিতি পাচ্ছে। চার্লস কার্জমানের মতে, সাভাকের কার্যক্রম পরিবর্তন হয়নি। শুধুমাত্র নাম, নেতৃত্ব পরিবর্তিত হয়েছে ও একই ধারায় কাজ করছে। এমনকি এর কর্মীও একই রয়ে গেছে। শাহের সহপাঠী হোসেন ফারদোস্ত সাভাকের উপ-পরিচালক ছিলেন। গুজব রয়েছে যে, বিপ্লব পরবর্তীকালে সাভামা’র পরিচালকের দায়িত্বে রয়েছেন তিনি।
হেবরন

হেবরন (আরবী: ; , ; : ) হচ্ছে একটি ফিলিস্তিনী শহর পশ্চিম তীরের দক্ষিণাংশে অবস্থিত; জেরুজালেমের দক্ষিণে এর অবস্থান। জুদাইন পর্বতের উপর অবস্থিত এই শহরটির উচ্চতা সমুদ্র-সমতল হতে ৯৩০ মিটার (৩,০৫০ ফুট) উর্ধে। এটি পশ্চিম তীরের সর্ববৃহৎ শহর এবং গাজার পর ফিলিস্তিনের ২য় বৃহত্তম প্রদেশ; যাতে ১,৭৫,০০০ হতে ২,৫০,০০০ ফিলিস্তিনী এবং অটনীল বসতী এবং পুরাতন বসতী এলাকায় ৫০০ হতে ৮৫০ ইহুদী বসতী স্থাপনকারী বসবাস করে।
হুন সেন

হুন সেন (; জন্ম: ৫ আগস্ট, ১৯৫২) ক্যামপং চেম এলাকায় জন্মগ্রহণকারী কম্বোডিয়ার বিশিষ্ট রাজনীতিবিদ। তিনি কম্বোডিয়ার ৩৪তম প্রধানমন্ত্রীর দায়িত্ব পালন করছেন। এছাড়াও, কম্বোডিয়ান পিপলস পার্টি’র (সিপিপি) সভাপতির দায়িত্ব পালনসহ কান্দাল প্রদেশ থেকে নির্বাচিত সংসদ সদস্য তিনি। পঁচিশ বছরেরও অধিককাল ধরে কম্বোডিয়ার প্রধানমন্ত্রী রয়েছেন। এরফলে তিনি কম্বোডিয়ার দীর্ঘকালীন সময়ের সরকার প্রধান ও বিশ্বের অন্যতম দীর্ঘকালীন নেতৃত্বের অধিকারী হিসেবে পরিচিতি পেয়েছেন। তার পূর্ণাঙ্গ সম্মানসূচক পদবী হচ্ছে ‘সামদেক আকিক মহা সেনা পাদে টেকো হুন সেন’; যার অর্থ দাঁড়ায় ‘প্রভু প্রধানমন্ত্রী, সুপ্রিম মিলিটারী কমান্ডার হুন সেন’। শৈশবে তার নাম ছিল ‘হুন বুনাল’। পরবর্তীতে ১৯৭২ সালে খেমার রুজ দলে যোগদানের দুই বছর পর নিজ নাম পরিবর্তিত করে বর্তমান নামে পরিচিতি ঘটান।
ক্যামপং চেম এলাকায় জন্মগ্রহণকারী হুন সেন কৃষক পরিবারের ছয় সন্তানের মধ্যে তৃতীয় ছিলেন। বাবা হান নিয়াং ও মা ডি ইয়ন। পৈতৃক সম্পর্কীয় দাদা টিওচিউ চাইনিজ এলাকার সমৃদ্ধ ভূ-স্বামী ছিলেন। জমির কিছু অংশ হান নিয়াং পেলেও অপহরণের ঘটনায় তার পরিবার জমি বিক্রয় করতে বাধ্য হয়। ১৩ বছর বয়সে নম পেনের সন্ন্যাসীদের পরিচালিত বিদ্যালয়ে অধ্যয়ন করেন। ১৯৭০ সালে রক্তপাতবিহীন অভ্যুত্থানে সিহানুকের পতন ঘটে ও লন নল ক্ষমতায় আসেন। এরফলে পড়াশোনা বাদ দিয়ে তিনি খেমার রুজ যোগ দেন। দুই বছর পর নিজ নাম পরিবর্তন করেন ও বর্তমান নামে পরিচিত হন।
১৯৭৯ থেকে ১৯৮৬ এবং ১৯৮৭ থেকে ১৯৯০ সময়কালে কম্বোডিয়ার পররাষ্ট্রমন্ত্রীর দায়িত্বে ছিলেন। ৩২ বছর ১৬২ দিন বয়সে বিশ্বের সর্বকনিষ্ঠ প্রধানমন্ত্রী হন। বিশ্বের অন্যতম দীর্ঘস্থায়ী নেতা হিসেবে তিনি রাজনৈতিক প্রতিপক্ষকে দূর্বল করতে সক্ষম। বিশ্ব রাজনীতিতে তিনি স্বৈরশাসকরূপে চিহ্নিত হয়ে আছেন। কম্বোডিয়ায় সন্ত্রাসের রাজত্ব কায়েমসহ দূর্নীতিগ্রস্থ সরকার ব্যবস্থা পরিচালনার মাধ্যমে ক্ষমতা কুক্ষিগত করেছেন।
ডিসেম্বর, ১৯৮৪ সালে চান সাইয়ের মত্যুতে জাতীয় পরিষদে সংখ্যাগরিষ্ঠ কেপিআরপি দলের পক্ষ থেকে তাকে প্রধানমন্ত্রী হিসেবে নিযুক্তি দেয়া হয়। ১৯৯৩ সালের নির্বাচনের পূর্ব পর্যন্ত এ পদে ছিলেন। কিন্তু নির্বাচনে পরাজিত হওয়া স্বত্ত্বেও ক্ষমতা হস্তান্তর করতে অপারগতা প্রকাশ করেন ও ফানসিনপেক পার্টি’র সাথে আলাপ-আলোচনান্তে তিনি যৌথভাবে প্রধানমন্ত্রী হিসেবে নরোদম রাণারিদ্ধের সাথে রাষ্ট্র পরিচালনা করতে থাকেন। ১৯৯৭ সালে অভ্যুত্থানে আং হুত রণরিদ্ধের পরিবর্তে ক্ষমতা দখল করেন। ১৯৯৮ সালে সিপিপি বিজয় লাভ করলেও তিনি ফানসিনপেক দলের সাথে জোট সরকার গঠন করেন। এরপর থেকে ধারাবাহিকভাবে পঞ্চমবারের মতো সংসদীয় সরকারের প্রধান হিসেবে দায়িত্ব পালন করছেন। ৬ মে, ২০১৩ তারিখে তিনি ঘোষণা করেন যে, ৭৪ বছর পূর্তি পর্যন্ত তিনি কম্বোডিয়ার শাসক হতে চান।
১৯৭৪ সালে ভবিষ্যতের পত্নী বান রেনি’র সাথে পরিচিত হন। যুদ্ধে তার বাম চোখ মারাত্মক আঘাতগ্রস্ত হয়। ১৯৭৫ সালে খেমার রুজ কর্তৃক নম পেন দখলের পূর্বের দিন নিজের চোখ উপড়ে ফেলেন। পরের বছর বান রেনিকে বিয়ে করেন।
তাদের সংসারে ৬ সন্তান রয়েছে। ২০১০ সালে মানেত নামীয় সন্তান রাজকীয় কম্বোডীয় সেনাবাহিনীর মেজর জেনারেল পদে উন্নীত হন। অন্য তিন পুত্র রাজনীতিতে বিরাট ভূমিকা রাখছে। তার বড় ভাই হান নেং ক্যামপং চেমের সাবেক গভর্নর ছিলেন ও বতর্মানে সংসদ সদস্য।
২০১৬ সাফ মহিলা চ্যাম্পিয়নশিপ

২০১৬ সাফ মহিলা চ্যাম্পিয়নশিপ হল দক্ষিণ এশীয় ফুটবল ফেডারেশন (সাফ) কর্তৃক আয়োজিত সাফ মহিলা চ্যাম্পিয়নশিপের ৪র্থ আসর যা ভারতের শিলিগুড়িতে ২৬ ডিসেম্বর ২০১৬ থেকে ৪ জানুয়ারি ২০১৭ পর্যন্ত অনুষ্ঠিত হয়। এ আসরে সাফভুক্ত ৭টি দেশের জাতীয় মহিলা দল অংশগ্রহণ করে।
২০১৬ সালের ২ জানুয়ারি তিরুবনন্তপুরম সাফ কার্যনির্বাহী কমিটির সভায় ২০১৬ সাফ মহিলা চ্যাম্পিয়নশিপের জন্য ভারতকে স্বাগতিক দেশ নির্বাচন করা হয়।
স্বাগতিক ভারত সহ দক্ষিণ এশিয়ার মোট ছয়টি জাতীয় নারী দল অংশগ্রহণ করে। পাকিস্তান অংশগ্রহণের কথা থাকলেও ৩ নভেম্বর ২০১৬ তারিখে তারা অংশগ্রহণ না করার সিদ্ধান্ত জানায়।
সাফ মহিলা চ্যাম্পিয়নশিপের সকল খেলা শিলিগুড়ির কাঞ্চনজঙ্ঘা স্টেডিয়ামে অনুষ্ঠিত হয়।
গ্রুপ পর্বের জন্য ড্র ঢাকায় অবস্থিত দক্ষিণ এশীয় ফুটবল ফেডারেশন এর প্রধান কার্যালয়ে ১৭ নভেম্বর ২০১৬ তারিখে অনুষ্ঠিত হয়।
আলমডাঙ্গা আলিম মাদ্রাসা

আলমডাঙ্গা আলিম মাদ্রাসা আলমডাঙ্গা উপজেলায় অবস্থিত একটি আলিয়া মাদ্রাসা। মাদ্রাসাটি ১৯৬৮ সালে প্রতিষ্ঠিত করেন মাওলানা রবিউল হক আনসারী, তিনিই মাদ্রাসার প্রতিষ্ঠাতা অধ্যক্ষ ছিলেন। বর্তমানে মাদ্রাসার অধ্যক্ষ হলেন চুয়াডাঙ্গা জেলার মুফতি সিরাজুল ইসলাম। মাদ্রাসার ইআইআইএন সংখ্যা হচ্ছে ১১৫৩১৯।
মাদ্রাসাটি আলমডাঙ্গা উপজেলা শহরে প্রায় ১৫ বিঘা জমির উপর অবস্থিত। মাদ্রাসায় প্রায় ৮০০ জন ছাত্র-ছাত্রী ও ২৮ জন শিক্ষক-শিক্ষিকা এবং কর্মচারী রয়েছেন। ৬টি নতুন-পুরাতন ভবনে ইবতেদায়ী প্রথম শ্রেণী থেকে আলিম শ্রেণী পর্যন্ত ক্লাস হয়।
এই মাদ্রাসায় রয়েছে দৃষ্টি নন্দিত একটি মসজিদ রয়েছে, এছাড়া বিশাল খেলার মাঠ ও এক পাশে সুন্দর ফুলের বাগান রয়েছে।
সেটিরিজিন

সেটিরিজিন () হলো দ্বিতীয় প্রজন্মের অ্যান্টিহিস্টামিন ও H রিসেপ্টর অ্যান্টাগনিস্ট যা অ্যালার্জি, আর্টিকেরিয়া, হে ফিভার, অ্যাঞ্জিডিমা প্রভৃতির চিকিৎসায় ব্যবহৃত হয়। এটি হাইড্রক্সিজিনের প্রধান মেটাবলাইট।
প্রথম প্রজন্মের অ্যান্টিহিস্টামিনের তুলনায় দ্বিতীয় প্রজন্মের অ্যান্টিহিস্টামিন খুব অল্প পরিমাণে ব্লাড ব্রেইন ব্যারিয়ার কে অতিক্রম করতে পারে তাই কেন্দ্রীয় স্নায়ুতন্ত্রের উপর এর প্রভাব কম, এজন্য ঝিমুনি কম হয়।
পার্শ্বপ্রতিক্রিয়ার মধ্যে আছে মাথা ব্যথা, মুখ শুকিয়ে যাওয়া, চোখে ঝাপসা দেখা, প্রস্রাব আটকিয়ে যাওয়া, ক্লান্তি, তন্দ্রাচ্ছন্নতা,খাদ্যে অরুচি ।
মালদ্বীপ জাতীয় মহিলা ফুটবল দল

মালদ্বীপ জাতীয় মহিলা ফুটবল দল হল আন্তর্জাতিক মহিলা ফুটবলে মালদ্বীপের প্রতিনিধিত্বকারী ফুটবল দল যা মালদ্বীপ ফুটবল অ্যাসোসিয়েশন কর্তৃক পরিচালিত ও নিয়ন্ত্রিত হয়। দলটি ২০০৩ সালে গঠিত হয় এবং তারা আনুষ্ঠিানিকাবে প্রথম আন্তর্জাতিক ম্যাচ খেলে ২০০৪ সালের ১ অক্টোবর ভিয়েতনামের হো-চি-মিন এ মায়ানমারের সাথে।
ফ্লুনারিজিন

ফ্লুনারিজিন () একটি ক্যালসিয়াম চ্যানেল ব্লকার. এটা হিস্টামিন H রিসেপ্টর কেও বন্ধ করতে পারে। এটা মাইগ্রেন এর চিকিৎসায় ব্যবহৃত হয়। প্রান্তীয় ভাস্কুলার রোগ, ভার্টিগো বা মাথাঘোরা এবং এপিলেপসি বা মৃগী রোগের ক্ষেত্রেও ব্যবহৃত হয়। জ্যানসেন ফার্মাসিউটিক্যাল ১৯৬৮ সালে এটি আবিষ্কার করে। জাপান ও আমেরিকায় এটি প্রেসক্রিপশন ওষুধ হিসাবে এটি পাওয়া যায় না।
পার্শ্বপ্রতিক্রিয়ার মধ্যে অন্যতম হলো ওজন বৃদ্ধি,ঝিমুনি, ডিপ্রেশন, এক্সট্রা পিরামিডাল প্রভাব ইত্যাদি।
নিম্ন রক্তচাপ, হার্ট ফেইলিউর, অ্যারিদমিয়া, ডিপ্রেশন, তীব্র কোষ্ঠকাঠিন্য ইত্যাদি ক্ষেত্রে এটি প্রতিনির্দেশিত।
সিনারিজিন

সিনারিজিন () হলো পিপারিজিন থেকে উদ্ভূত একটি ওষুধ যা অ্যান্টিহিস্টামিন ও ক্যালসিয়াম চ্যানেল ব্লকার হিসাবেও কাজ করে। এটি সেরেব্রামে রক্ত সরবরাহ বাড়ায়, এ ছাড়া সেরেব্রাল অ্যাপোপ্লেক্সি, আঘাত পরবর্তী সেরেব্রামের উপসর্গ ও সেরেব্রাল আর্টেরিওসক্লেরোসিসের চিকিৎসায় এর ব্যবহার রয়েছে। তবে এটি মোশন সিকনেস জনিত বমিভাব বা বমির চিকিৎসায় বেশি ব্যবহৃত হয়। 
কেমোথেরাপি জনিত বমি, ভার্টিগো বা মাথাঘোরা,মেনিয়ার'স ডিজিজ ইত্যাদি ক্ষেত্রেও ব্যবহার রয়েছে। জ্যানসেন ফার্মাসিউটিক্যাল ১৯৫৫ সালে প্রথম সিনারিজিন সংশ্লেষণ করে। সিনারিজিন নামের প্রথম অংশ এসেছে সিনামিল অ্যালকোহল নাম থেকে। এটি যুক্তরাষ্ট্র ও কানাডায় ব্যবহৃত হয় না।
পার্শ্বপ্রতিক্রিয়ার মধ্যে রয়েছে মাথাব্যথা, ঝিমুনি, ঘাম, অবসাদ, মুখ শুকিয়ে যাওয়া ইত্যাদি।
পিপারিজিন
চীনা উইকিপিডিয়া

চীনা উইকিপিডিয়া (traditional Chinese: 中文維基百科; simplified Chinese: 中文维基百科; : "Zhōngwén Wéijī Bǎikē") হচ্ছে উইকিমিডিয়া ফাউন্ডেশন কর্তৃক পরিচালিত চীনা ভাষার আদর্শ সংস্করণ। এর যাত্রা শুরু হয় ১১মে, ২০০১ সনে। বর্তমানে এটিতে ৮৬৮,০০০টি নিবন্ধ এবং ৫০৪,০০০ জন নিবন্ধিত ব্যবহারকারী রয়েছেন।
চীনা উইকিপিডিয়া হচ্ছে ৪র্থ বৃহত অনলাইন বিশ্বকোষ। এর উপরে রয়েছে  হুডং বাইকে (互动百科), বাইডু বাইকে (百度百科) এবং সসো বাইকে (搜搜百科).
চীনা উইকিপিডিয়া অন্যান্য ১২টি ভাষার সাথে  প্রতিষ্ঠিত হয়েছিল ২০০১সনের মে মাসে।শুরুতে চীনা উইকিপিডিয়া চীনা ভাষার চিহ্ন সমর্থন করতো না তাই বিশ্বকোষীয় কোন কন্টেন্ট ছিল না।
অক্টোবর ২০০২ তে প্রথম চীনা পৃষ্ঠা তৈরি করা হয়। একটি সফ্টওয়্যার হালনাগাদ ২৭অক্টোবর ২০০২তে চীনা ইনপুট সমর্থন করে। ডোমেইনটি  হিসেবে সেট করা হয়। ১৭ নভেম্বর ২০০২-এ ব্যবহারকারী 'মাউন্টেন'  "কম্পিউটার সায়েন্স নিবন্ধটিকে "  নামে অনুবাদ করেন। এভাবে প্রথম বিশ্বকোষীয় নিবন্ধ তৈরি হয়।
সরল ও ঐতিহ্যবাহী চীনা অক্ষরের বানানগত বৈচিত্র রক্ষা করার জন্য ২০০২ থেকে ২০০৩ পর্যন্ত পর্যায়ক্রমে চীনা উইকিপিডিয়া কমিউনিটি দুটি আলাদা লিখনপদ্ধতিকে সমন্বিত করার সিদ্ধান্ত নেয়। প্রথম স্বয়ংক্রিয় রূপান্তর শুরু হয় ২৩ ডিসেম্বর, ২০০৪-এ মিডিয়াউইকির ১.২ সংস্করণ দ্বারা। হংকং ও সিঙ্গাপুরে ১.৪.২ সংস্করণ গ্রহণ করা হয় যা zh-sg ডিফল্ট থেকে zh-cn, এবং zh-hk ডিফল্ট থেকে zh-tw রূপান্তরের ছক বানাতে ব্যবহৃত হয়।
শুরুর দিনগুলোতে বেশিরভাগ নিবন্ধই ইংরেজি থেকে অনুবাদ করা হতো। প্রথম প্রশাসক নিয়োগ হয় ১৪ জুন, ২০০৩ সনে।
চীনা উইকিপিডিয়া প্রথম পরিচিতি পায়  চায়না কম্পিউটার শিক্ষা(中国电脑教育报) নামক পত্রিকার ২০ অক্টোবর,২০০৩ সংখ্যার একটি নিবন্ধ প্রকাশের মাধ্যমে। নিবন্ধটি এরূপ ছিল, "I join to write an encyclopedia"(আমি বিশ্বকোষ লিখতে যোগদান করেছি) (我也来写百科全书). ১৬ মে, ২০০৪ সনে উইকিপিডিয়া প্রথম প্রতিবেদন আকারে প্রকাশ করা হয় তাইওয়ানের পত্রিকা "চায়না টাইমে"। এর পর বিভিন্ন পত্রিকা চীনা উইকিপিডিয়া নিয়ে নিবন্ধ ও সংবাদ প্রকাশ করে। বিভিন্ন প্রশাসকের সাক্ষাৎকার নেওয়া হয়।
সাউথ চায়না মর্নিং পত্রিকার ইভান ঝাই লিখেন যে মেইনল্যান্ড কর্তৃপক্ষ উইকিপিডিয়ার প্রসার রোধ করতে চেয়েছিলেন এবং একটি নতুন প্রজন্ম চীনা উইকিপিডিয়াকে সমৃদ্ধ করতে চেষ্টা করে। ২০১৩ তে ৭,৫০০ জন ব্যবহারকারী সক্রিয় থাকেন যাদের বেশিরভাগই তাইওয়ান ও হংকং এর বাসিন্দা। ৭১৫,০০০ টি নিবন্ধ চীনা উইকিপিডিয়াকে ১২তম বৃহৎ উইকিপিডিয়া বানাতে সাহায্য করে।
কলকাতা বিআরটিএস

কলকাতা বিআরটিএস হল কলকাতা নগর অঞ্চলের জন্য প্রস্তাবিত একটি দ্রুত বাস পরিবহন ব্যবস্থা। উল্টডাঙ্গা থেকে ই এম বাইপাস হয়ে গড়িয়া পর্যন্ত এই ব্যবস্থা গড়া হবে।২০১৩ সালের মধ্য এই ব্যবস্থা চালু হবার কথা থাকলেও এর কাজ এখনো শুরু হয়নি ফলে ২০১৮ আগে এই ব্যবস্থা চালু করা সম্ভব হবেনা।
কলকাতা বিআরটিএস উল্টডাঙ্গা থেকে শুরু করে নারকেলডাঙ্গা, চিংড়িহাটা, পাটুলিহয়ে গড়িয়া যাবে।এই ব্যবস্থার দৈর্ঘ্য হবে ১৫.৫ কিলোমিটার।
ভুটান জাতীয় মহিলা ফুটবল দল

ভুটান জাতীয় মহিলা ফুটবল দল আন্তর্জাতিক মহিলা ফুটবলে ভুটানের প্রতিনিধিত্বকারী দল। দলটি ভুটারেন ফুটবল নিয়ন্ত্রকারী সংস্থা ভুটান ফুটবল ফেডারেশন কর্তৃক নিয়ন্ত্রিত ও পরিচালিত হয় যেটি বর্তমানে এশিয়ান ফুটবল কনফেডারেশন এর সদস্য এবং দক্ষিণ এশীয় ফুটবল ফেডারেশনের প্রতিষ্ঠাতা সদস্য।
ভুটান প্রথম আন্তর্জাতিক প্রীতি ম্যাচ খেলে ২০১০ সালের ৬ ডিসেম্বর বাংলাদেশে সাথে ঢাকায় যা সাফ মহিলা চ্যাম্পিয়নশিপের ১ সপ্তাহ পূর্বে প্রস্তুতিমূলক খেলা হিসাবে।
ফিফা মহিলা বিশ্বকাপ
এএফসি মহিলা কাপ
সাফ মহিলা চ্যাম্পিয়নশিপ
জাতীয় কিশোর উন্নয়ন প্রতিষ্ঠান

ঢাকা অদূরে গাজীপুর জেলায় টঙ্গীতে ১৯৭৬ সালে প্রতিষ্ঠিত হয় কিশোর আদালত, কিশোর হাজত,এবং সংশোধন প্রতিষ্ঠানের সমন্বয়ে জাতীয় কিশোর অপরাধ সংশোধন ইনস্টিটিউট প্রতিষ্ঠা করা হয়। ১৯৭৮ সাল থেকে এ প্রতিষ্ঠানের কার্যক্রম চালু হয়। বর্তমানে এর নাম জাতীয় কিশোর উন্নয়ন প্রতিষ্ঠান। ২০১৩ সালের আইন শিশু আইনের সাথে সমন্বয় করে এর নাম পরিবর্তন করে জাতীয় শিশু উন্নয়ন প্রতিষ্ঠান করা হয়। 
১। সংশোধনী কার্যক্রম।
শিশু আদালতে সাজাপ্রাপ্ত আইনে শিশুদের শিশু উন্নয়ন কেন্দ্রে প্রেরণ করা হয়। 
শিশু কল্যাণ এবং অপরাধপ্রবণ শিশুদের সংশোধনের লক্ষ্যে বাংলাদেশ শিশু আইন ১৯৭৪ প্রণীত হয়। 
শিশু আইনের মূল উদ্দেশ্য ছিল-
১) শিশু আইন, ১৯৭৪ এর ৩২ ধারা অনুযায়ী দুঃস্থ, অবহেলিত, অভিভাবকহীন ও নির্যাতিত শিশু/কিশোরদের নিরাপদ আশ্রয়ের জন্য আদালতের আদেশ অনুযায়ী।
২) শিশু আইন, ১৯৭৪ এর ৩৩ ধারা অনুযায়ী অনিয়ন্ত্রিত বা নিয়ন্ত্রণ বহির্ভূত শিশু/কিশোরকে পিতা-মাতা বা বৈধ অভিভাবক কর্তৃক কিশোর আদালতে মামলা করা ও আদালতের আদেশের মাধ্যমে।
৩) শিশু আইন, ১৯৭৪ এর ৫৫ ও ৫৬ ধারা অনুযায়ী বিভিন্ন আইনে পুলিশ কর্তৃক আটক হয়ে বিজ্ঞ আদালতের মাধ্যমে বা মেয়াদপ্রাপ্ত সাজা হলে।
ক্যালসিয়াম হাইপোক্লোরাইট

ক্যালসিয়াম ক্লোরো হাইপোক্লোরাইট একটি অজৈব যৌগ যার রাসায়নিক সংকেত Ca(OCl)Cl। পানি পরিশোধন এবং ব্লিচিং এজেন্ট হিসেবে ক্লোরিন পাউডার অথবা ব্লিচ পাউডার নামে বাজারে পাওয়া যায়। আর্দ্র এবং অনার্দ্র দুই অবস্থায় ক্যালসিয়াম ক্লোরো হাইপোক্লোরাইট পাওয়া যায়। এটা পানিতে খুব বেশি দ্রবীভূত হয় না। এর থেকে তীব্র ক্লোরিনের গন্ধ পাওয়া যায়।
ক্যালসিয়াম হাইপোক্লোরাইট সাধারনত [[সুইমিং পুল জীবাণু মুক্তকরণ|স্যানিটাইজ গণ সুইমিং পুল
ক্যালসিয়াম হাইপোক্লোরাইট সাধারণত [[সুইমিং পুল স্যানিটেশন|পাবলিক সুইমিং পুল স্যানিটাইজ]] এবং [[জল জীবাণুমুক্তকরণ|পানীয়জল পরিশোধন]] করতে ব্যবহৃত হয়। সাধারণত, উৎপাদন প্রক্রিয়ায় এটি বাণিজ্যিক পদার্থ হিসেবে ৬৫% থেকে ৭৩% বিশুদ্ধতা সহ অন্যান্য রাসায়নিক পদার্থের সাথে বিক্রি হয়, যেমন: ক্যালসিয়াম ক্লোরাইড এবং ক্যালসিয়াম কার্বনেট এর সাথে। সুইমিং পুলের রাসায়নিক পদার্থ হিসেবে, অন্য রাসায়নিকের সাথে বিপজ্জনক প্রতিক্রিয়ার কারণে এটি অন্যান্য রাসায়নিক এবং ক্লোরিনের অন্য লঘু যৌগের সাথে মিশিয়ে ব্যবহৃত হয়। দ্রবণ রূপে, ক্যালসিয়াম হাইপোক্লোরাইট সাধারণ জীবাণু নাশক হিসেবে ব্যবহৃত হয়, তবে সোডিয়াম হাইপোক্লোরাইট (ব্লিচ) বেশি ব্যবহৃত হয়।
বাড়ির আশপাশে ভেজা স্যাঁতসেঁতে জায়গায় বা টয়লেটের কমোড, ঘরের মেঝে থেকে জীবাণু ধ্বংস করার জন্য এই পাউডার ছিটিয়ে দেওয়া হয়। এটি টয়লেটের কমোড ও বেসিনে দেওয়ার পর যখন পানি যোগ করা হয়, তখন এই পাউডার পানির সঙ্গে বিক্রিয়া করে হাইপোক্লোরাস এসিড (HOCl) ও ক্যালসিয়াম ক্লোরাইড উৎপন্ন করে। পরে হাইপোক্লোরাস এসিড ভেঙে গিয়ে জায়মান অক্সিজেন তৈরি করে, যা জীবাণু ধ্বংস করে।
ক্যালসিয়াম হাইপোক্লোরাইট হল একটি উচ্চমাত্রার [[জারক]] এবং তাই [[জৈব রসায়ন|জৈব রসায়নে]] এর কিছু ব্যবহার দেখা যায়। 
উদাহরণস্বরূপ, এই যৌগটি [[বন্ড ক্লিভেজ|ক্লিভ]], [[ডাইয়ল#ভিসিনাল ডায়ালস|গ্লাইকল]], [[আলফা হাইড্রোক্সি এসিড|α-হাইড্রোক্সি কারবোক্সাইল এসিড]] এবং [[কেটো এসিড]] এর সাথে জারিত হয়ে [[অ্যালডিহাইড]] বা [[কার্বক্সিলিক অ্যাসিড]] তৈরি করে। এছাড়া, ক্যালসিয়াম হাইপোক্লোরাইট [[হ্যালোফর্ম বিক্রিয়া|হ্যালোফর্ম বিক্রিয়ার]] মাধ্যমে [[ক্লোরোফর্ম]] উৎপাদনে ব্যবহৃত হয়। ক্যালসিয়াম হাইপোক্লোরাইট জৈব সংশ্লেষণে [[থিওল]] এবং [[সালফাইড]] উপজাতগুলোকে জারিত করতে ব্যবহার করা হয়, ফলে তাদের গন্ধ কমে এবং নিরাপদে ডিস্পোজ হয়। অধিকন্তু, বস্ত্র বিরঞ্জন করতে ব্লিচিং পাউডার ব্যবহার করা হয়।
গত ১৮শ শতকের শেষের দিকে [[চার্লস টেন্যান্ট]] এবং [[চার্লস ম্যাকিনটোশ]] "ক্লোরাইড অফ লাইম" উৎপাদনের জন্য একটি শিল্পীয় প্রক্রিয়া তৈরি করেন। ১৭৯৯ সালে এটি প্যাটেন্টকৃত হয় এবং [[প্রথম বিশ্বযুদ্ধ|প্রথম বিশ্বযুদ্ধের]] সময় এটি ব্যাপকভাবে ব্যবহৃত হয় পরিখা এবং ক্ষত জীবাণু মুক্তকরণে।
Ca(OCl) + 4 HCl → CaCl + 2 HO + 2 Cl
ক্যালসিয়াম হাইড্রোক্সাইডের মধ্যে ক্লোরিন গ্যাস চালনা করে বাণিজ্যিক ভাবে হাইপো উৎপাদন করা হয়। বিভিন্ন ঘনত্বের ব্লিচ পাউডার পেতে কয়েক ধাপে বিক্রিয়া পরিচালনা করা হয়।
2 Cl + 2 Ca(OH) → Ca(OCl) + CaCl + 2 HO
এটি একটি শক্তিশালী [[জারক]], কারণ এতে ভ্যালেন্স +1 এর একটি [[হাইপোক্লোরাইট]] আয়ন রয়েছে (জারণ সংখ্যা: Cl +1)।
ক্যালসিয়াম হাইপোক্লোরাইট ভেজা এবং গরম, বা কোনো অ্যাসিড, জৈব পদার্থ বা ধাতুর কাছে সংরক্ষণ করা উচিত নয়।শুষ্ক ক্যালসিয়াম ক্লোরো হাইপোক্লোরাইট ব্যবহার করা সহজ।
https://www.sciencedirect.com/topics/chemistry/calcium-hypochlorite
[[বিষয়শ্রেণী:রসায়ন]]
[[বিষয়শ্রেণী:ক্যালসিয়াম যৌগ]]
[[বিষয়শ্রেণী:পচন নিবারক]]
[[বিষয়শ্রেণী:জারক]]
[[বিষয়শ্রেণী:হাইপোক্লোরাইট]]
পিসি কার্ড

কম্পিউটিং এ পিসি কার্ড হচ্ছে এমন একটি হার্ডওয়্যার যেটি প্যারালেল কমিউনিকেশনে ব্যবহৃত হয়। এটি মূলত ল্যাপটপের জন্য ডিজাইন করা ছিল। বর্তমানে এর ব্যবহার নেই। বর্তমানে এক্সটার্নাল ডিভাইস যেমন ইউএসবি (সিরিয়াল কমিউনিকেশন) ব্যবহৃত হচ্ছে ব্যাপকভাবে।
পিসিএমসিআই্এ( পার্সোনাল কম্পিউটার মেমোরি কার্ড ইন্টারনেশনাল এসোসিয়েশন ইন্ডাস্ট্রির ভিত্তি ছিলেন ব্রিটিশ গণিতবিদ ও কম্পিউটার বিজ্ঞানী ইয়ান কলিমোর, যিনি সানিভেল ভিত্তিক পকেট কম্পিউটারের প্রতিষ্ঠাতাও ছিলেন। তিনি কিছু মেমোরি কার্ডকে তাঁদের ডস-ভিত্তিক পামটপে স্টোরেজের সাথে সমন্বয় করতে চাচ্ছিলেন। তখন ফ্লপি ডিস্ক ড্রাইভ ও হার্ডডিস্ক ড্রাইভ ছিল শক্তি অপচায়ক ও আকারে বিশাল যা ছোট ডিভাইসে স্থাপন করা দুঃসাধ্য ছিল।
জুলাই ১৯৮৯ সনে পকেট ফুজিত্সুর সাথে যোগাযোগ করে তাদের অস্তিত্ব রক্ষার জন্য।  
১৯৯০ সনের শুরুতো কিছু কোম্পানি প্রকল্পটিতে যোগ দেয়। তন্মধ্যে ছিল পকেট, ফুজিত্সু, আইবিএম, ইন্টেল, লোটাস, মাইক্রোসফ্ট ইত্যাদি।
পিসিএমসিআইএ আদর্শ ১.০ কার্ড প্রকাশিত হয় ১৯৯০সনের নভেম্বরে। দ্রুতই  এটি আটটি ভেন্ডর দ্বারা গৃহীত হয়।  .
রাকেপ প্যাটেল

রাকেপ প্যাটেল (; জন্ম: ১২ জুলাই ১৯৮৯) একজন কেনীয় আন্তর্জাতিক ক্রিকেটার। তিনি একজন ডানহাতি ব্যাটসম্যান, তবে মাঝে মাঝে অফ স্পিন বোলিংও করতেন।
কেনিয়া সিলেক্ট দলের হয়ে উদ্বোধনী মৌসুমে তিনি তার একমাত্র পারফরম্যান্স করেছিলেন এবং নেদারল্যান্ড সফর এবং ২০০৯ সালের আইসিসি ওয়ার্ল্ড টি-টোয়েন্টি কোয়ালিফায়ার সহ ইউরোপ সফরের জন্য জাতীয় দলে ডাক পান।
৬ নম্বর অবস্থানে (১০৩) ব্যাট করার সময় সর্বোচ্চ টি-টোয়েন্টি স্কোর করার জন্য ডেভিড মালানের সাথে তার যৌথ রেকর্ড রয়েছে।
২০১৮ সালের জানুয়ারিতে, তাকে ২০১৮ আইসিসি ওয়ার্ল্ড ক্রিকেট লিগ ডিভিশন টু টুর্নামেন্টের জন্য কেনিয়ার স্কোয়াডের অধিনায়ক হিসেবে মনোনীত করা হয়। যাইহোক, কেনিয়া টুর্নামেন্টে ষষ্ঠ এবং শেষ স্থানে শেষ করে এবং তিন ডিভিশনে নেমে পড়ে। ফলস্বরূপ, প্যাটেল কেনিয়ার দলের অধিনায়কের পদ থেকে পদত্যাগ করেন।
সেপ্টেম্বর ২০১৮ সালে, তাকে ২০১৮ আফ্রিকা টি-টোয়েন্টি কাপের জন্য কেনিয়ার স্কোয়াডে রাখা হয়েছিল । পরের মাসে, ওমানে ২০১৮ আইসিসি ওয়ার্ল্ড ক্রিকেট লিগ ডিভিশন থ্রি টুর্নামেন্টের জন্য কেনিয়ার স্কোয়াডে তাকে মনোনীত করা হয়।
২০১৯ সালের মে মাসে, উগান্ডায় ২০১৮-১৯ ICC T20 বিশ্বকাপ আফ্রিকা বাছাইপর্বের টুর্নামেন্টের আঞ্চলিক ফাইনালের জন্য তাকে কেনিয়ার স্কোয়াডে রাখা হয়েছিল। তিন ম্যাচে ১০৬ রান সহ আঞ্চলিক ফাইনালে কেনিয়ার হয়ে সর্বোচ্চ রান সংগ্রাহক ছিলেন তিনি।
২০১৯ সালের সেপ্টেম্বরে, সংযুক্ত আরব আমিরাতে ২০১৯ ICC T20 বিশ্বকাপ বাছাইপর্বের টুর্নামেন্টের জন্য তাকে কেনিয়ার স্কোয়াডে রাখা হয়েছিল। নভেম্বর ২০১৯ সালে, ওমানে ক্রিকেট বিশ্বকাপ চ্যালেঞ্জ লীগ বি টুর্নামেন্টের জন্য কেনিয়ার স্কোয়াডে তাকে মনোনীত করা হয়। ২০২১ সালের অক্টোবরে, রুয়ান্ডায় ২০২১ আইসিসি পুরুষদের টি-২০ বিশ্বকাপ আফ্রিকা বাছাইপর্বের টুর্নামেন্টের আঞ্চলিক ফাইনালের জন্য কেনিয়ার দলে তাকে মনোনীত করা হয়।
নাদিয়া শেভচেঙ্কো

নাদিয়া ভিক্টরিভনা শেভচেঙ্কো  () (জন্ম মে, ১৯৮১ সাল) ইউক্রেনের একজন নারী রাজনীতিবদ এবং সেনাবাহিনীর সাবেক পাইলট।  এ নারী বর্তমানে ইউক্রেনের একক্ষবিশিষ্ট সংসদ ভারকোভনা রাদা এবং  পার্লামেন্টারি এসেম্বলী অফ দ্যা কাউন্সিল অফ ইউরোপ এর সদস্য। তিনি বর্তমানে কারাবন্দী অবস্থায় অনশন আন্দোলনে রয়েছেন।
২০১৪ সালের দনবাস এর যুদ্ধের সময় শেভচেঙ্কো, সেনাবাহিনীর একজন ফার্স্ট লেফটেন্যান্ট ছিলেন, পূর্ব ইউক্রেনের রাশিয়ানপন্থী বিদ্রোহীদের হাতে বন্দীর পর রাশিয়ায় দুজন সাংবাদিক হত্যার দায়ে অভিযুক্ত হন। নভেম্বর ২০১৪ সালে, কারাবন্দী অবস্থায়, ইউক্রেনের একক্ষবিশিষ্ট সংসদ "ভারকোভনা রাদা"  এর নির্বাচনে জয়ী হন, তার পরে সামরিক বাহিনীর দায়িত্ব হতে অব্যাহতি নেন। তার আইনজীবী মার্ক ফেইগিন বলেন, তিনি একজন যুদ্ধবন্দী এবং ইন্টারন্যাশনাল কমিটি অব দ্য রেড ক্রস ও জাতিসঙ্ঘের নিকট মুক্তির বিষয়ের হস্তক্ষেপের জন্য সাহায্য প্রার্থনা করেছেন। তার সাথে অন্য বন্দীদের বিচারকার্য রাশিয়ার সংঘটিত হওয়াকে জেনেভা কনভেনশনের বিরোধী বলে তিনি দাবী জানান ইউএস স্টেট ডিপার্টমেন্ট তার নিঃশর্ত মুক্তি চাইলেও রাশিয়া সরকার তাকে বিপদজনক বিবেচনা করে এবং আধাসামরিক বাহীনির হয়ে অংশ নিয়ে অভ্যন্তরীন হামলার জন্য দায়ী করে। 
শেভচেঙ্কো তার সময়ে ইউক্রেনের বিমানের সর্বপ্রথম নারী পাইলট ছিলেন,এবং বিখ্যাত যুদ্ধবিমান Su-24 এবং Mi-24 হেলিকপ্টারের চালনা কারী বিশ্বের একমাত্র নারী পাইলট।
অন্য ইউক্রেনের নাগরিক যারা রাশিয়ায় বন্দী আছেন :
জর্জ মানসে

হেনরি জর্জ মানসে (জন্ম: ২১ ফেব্রুয়ারি, ১৯৯৩) ইংল্যান্ডের অক্সফোর্ডে জন্মগ্রহণকারী বিশিষ্ট স্কটিশ ক্রিকেটার। স্কটল্যান্ড ক্রিকেট দলের অন্যতম সদস্য তিনি। দলে তিনি মূলতঃ বামহাতি ব্যাটসম্যান হিসেবে খেলে থাকেন। পাশাপাশি ডানহাতে মিডিয়াম ফাস্ট বোলিংয়ে অভ্যস্ত জর্জ মানসে। কাউন্টি চ্যাম্পিয়নশীপে নর্দাম্পটনশায়ারের প্রতিনিধিত্ব করেন তিনি।
স্কটল্যান্ডের সদস্যরূপে জুন, ২০১৫ সালে টুয়েন্টি২০ আন্তর্জাতিক সিরিজ খেলার জন্য আয়ারল্যান্ড সফর করেন। জুলাই, ২০১৫ সালে আইসিসি বিশ্ব টুয়েন্টি২০ বাছাইপর্বে অংশ নেন। ১৮ জুন, ২০১৫ তারিখে আয়ারল্যান্ডের বিপক্ষে তার টি২০আই অভিষেক ঘটে। এরপর ১৫ আগস্ট, ২০১৫ তারিখে নর্দাম্পটনশায়ারের সদস্য হিসেবে অস্ট্রেলিয়া একাদশের বিপক্ষে প্রথম-শ্রেণীর ক্রিকেটে অভিষিক্ত হন।
ভারতে অনুষ্ঠিত আইসিসি বিশ্ব টুয়েন্টি২০ প্রতিযোগিতায় অংশগ্রহণের লক্ষ্যে ৮ ফেব্রুয়ারি, ২০১৬ তারিখে ক্রিকেট স্কটল্যান্ড কর্তৃক ঘোষিত ১৫-সদস্যের দলে তিনিও অন্যতম সদস্য মনোনীত হন।
ইয়ালদা হাকিম

ইয়ালদা হাকিম (জন্মঃ ২৫ জুন ১৯৮৩) একজন অস্ট্রেলিয়ান সম্প্রচার সাংবাদিক, সংবাদ উপস্থাপক এবং প্রামাণ্যচিত্র নির্মাতা। 
হাকিম প্রধানত "বিবিসি ওয়ার্ল্ড নিউজে" সংবাদ উপস্থাপন করেন। কিন্তু তার প্রামাণ্যচিত্র এবং প্রতিবেদনও বিবিসি নিউজ চ্যানেল এবং বিবিসি টু এর নিউজনাইটে দেখা যায়।
ইয়ালদা হাকিম আফগানিস্তানের কাবুলে জন্মগ্রহণ করেন। হাকিমের বয়স যখন ছয় মাস তখন তার পরিবার সোভিয়েত-আফগান যুদ্ধের সময় দেশ ছেড়ে পালিয়ে যায়। পরিবার মানব পাচারকারীদের সাহায্যে ঘোড়ার পিঠে ভ্রমণ করে পাকিস্তানি পৌঁছান। পাকিস্তানে দুই বছর থাকার পর,যখন তার তিন বছর বয়স,তার পরিবার ১৯৮৬ সালে অভিবাসী হিসাবে অস্ট্রেলিয়ায় বসতি স্থাপন করে।
হাকিম পারমাত্তা শহরে ম্যাকার্থুর গার্লস হাই স্কুলএ পড়াশোনা করেছেন, যেখানে তিনি বেহালা বাজাতেন এবং একজন ক্রীড়া অধিনায়ক এবং প্রিফেক্ট হয়ে ওঠেন।এছাড়াও তিনি পারমাত্তা ওয়েস্ট পাবলিক স্কুল পড়াশোনা করেছেন।
হাকিম ২০০২ থেকে ২০০৪ পর্যন্ত মিডিয়া বিষয়ে ব্যাচেলর অফ আর্টস অধ্যয়ন করেন, যেখানে তিনি ম্যাকুয়ারী বিশ্ববিদ্যালয় ইউনিয়নের বোর্ড সদস্য ছিলেন।
২০০৫ সালে হাকিম সিডনির ম্যাকলেয় কলেজে সাংবাদিকতায় ডিপ্লোমা অর্জন করেন এবং ২০০৭ সালে মোনাশ বিশ্ববিদ্যালয় থেকে দূরত্ব শিক্ষার মাধ্যমে সাংবাদিকতা ডিগ্রী অর্জন করেন।
হাকিম ইংরেজি, ফার্সি, দারি এবং পশতু ভাষায় কথা বলতে পারেন।
হাকিম ২০০৮ সালে তার প্রথম ডেটলাইন প্রতিবেদনের জন্য কাবুলে ফিরে আসেন এবং তারপর থেকে সারা বিশ্ব থেকে ডেটলাইন এবং এসবিএস ওয়ার্ল্ড নিউজ অস্ট্রেলিয়ার জন্য রিপোর্ট করেন।
তিনি ২০০৯ সালে শ্রেষ্ঠ অস্ট্রেলিয়ান টেলিভিশন সংবাদ কভারেজের জন্য জাতিসংঘ মিডিয়া শান্তি পুরস্কার লাভ করেন এবং "ওয়াকলি ইয়ং অস্ট্রেলিয়ান জার্নালিস্ট অফ দ্য ইয়ার" পুরস্কারের ফাইনালিস্ট হন।
২০১১ সালের শুরুতে, হাকিম তার সহকর্মী ডেটলাইনের সহ-আয়োজক, ভিডিও সাংবাদিক মার্ক ডেভিসের সাথে, দুজন প্রায় ছয় সপ্তাহের ব্লকে অনুষ্ঠানটি উপস্থাপন করার জন্য এটি গ্রহণ করেন, অন্যদিকে অন্যরা কাজের জন্য দূরে ছিলেন।
২০১২ সালের ডিসেম্বর মাসে ঘোষণা করা হয় যে হাকিম বিবিসিতে যোগ দেবেন। ব্রিসবেনে একটি সম্প্রচার সম্মেলনে আসার পর ২০১২ সালের এপ্রিল মাস থেকে হাকিম বিবিসির নির্বাহী-কর্মকর্তাদের সাথে কথা বলছিলেন। পরবর্তীতে একাধিক বৈঠক নিউইয়র্ক, দুবাই এবং আফগানিস্তানে অনুষ্ঠিত হয়। তিনি ২০১৩ সালের মার্চ মাসে বিবিসি ওয়ার্ল্ড নিউজ এবং বিবিসি নিউজ চ্যানেলে প্রথম হাজির হন।
২০১৩ সালের অক্টোবর মাসে তিনি নিউজনাইটের জন্য আফগানিস্তানের প্রেসিডেন্ট হামিদ কারজাইয়ের সাক্ষাৎকার নেন।
মার্চ ২০১৪ থেকে, ইম্প্যাক্ট এর উপস্থাপক হিসেবে বেশ তিনি হাজির হন, অবশেষে ঐ বছরের শেষের দিকে তিনি অনুষ্ঠানটির প্রধান উপস্থাপক হয়ে ওঠেন।
ব্রাহ্মী লিপি

ব্রাহ্মী লিপি একটি পুরনো লিখন পদ্ধতির নাম। এটি খ্রিস্টপূর্ব শেষ শতকগুলোতে এবং খ্রিস্টের জন্মের পর প্রথম শতকগুলোতে ভারত উপমহাদেশ ও মধ্য এশিয়ায় ব্যবহৃত হতো। এর সমসাময়িক লিপি হচ্ছে খরোষ্ঠী যা আফগানিস্তান ও পাকিস্তানে ব্যবহৃত হতো। এটি শব্দীয় বর্ণমালা লিপি, যেখানে স্বরবর্ণ এবং ব্যঞ্জনবর্ণ আলাদা হয়ে থাকে।
ব্রাহ্মী লিপি বেশি পরিচিতি লাভ করেছে সম্রাট অশোকের পাথরখচিত বাণী থেকে। এটি উত্তর-মধ্য ভারতে স্থাপিত হয় ২৫০-২৩২ খ্রিস্টপূর্বাব্দে। লিপিটি ১৮৩৭ সালে ইস্ট ইন্ডিয়া কোম্পানির কর্মকর্তা, প্রত্নতাত্ত্বিক ও ভাষাবিদ জেমস প্রিন্সেপ আবিষ্কার করেন। লিপিটির উৎসস্থল নিয়ে এখনো অনেক বিতর্ক আছে। পশ্চিমা ভাষা একাডেমির মতে ব্রাহ্মী লিপি সেমিটিক লিপি থেকে উৎপন্ন হয়েছে। নাহলে অন্তত প্রভাবিত হয়েছে।
কিন্তু বর্তমানে ভারতে একটি মতামত প্রচলিত আছে যেখানে বলা হয় ব্রাহ্মী লিপি পুরনো সিন্ধু সভ্যতার কোনো লিপি যেটি এখনো অনাবিষ্কৃত রয়ে গেছে।
ব্রাহ্মী একসময় ইংরেজিতে "পিন-ম্যান" নামে পরিচিত ছিল। ৫ম শতকের গুপ্তলিপিকে মাঝেমাঝে "পরবর্তী ব্রাহ্মী" বলা হয়।
ব্রাহ্মীলিপি থেকে অসংখ্য লিপি উৎপন্ন হয়েছিল। বর্তমানে অনেকগুলো আধুনিক লিপি ভারতসহ পূর্বএশিয়ায় সগৌরবে চলছে। তাই ব্রাহ্মী বিশ্বের সর্বাধিক প্রভাবক লিপি হিসেবে সমাদৃত। এক সমীক্ষায় দেখা গেছে ১৯৮টি লিপি ব্রাহ্মী থেকে উৎপন্ন হয়েছে।
লিপিটির নিজস্ব সংখ্যা ব্যবস্থা আছে। ব্যবস্থাটি ইন্দো-আরবী সংখ্যা পদ্ধতির মৌলিক যোগান দিয়েছে যা এখন সারা বিশ্বে ব্যবহৃত হচ্ছে।
যেখানে সমসাময়িক খরোষ্ঠি লিপিকে আরামাইক লিপি থেকে উদ্ভূত মতামতটি স্বীকৃতি পেয়েছে সেখানে ব্রাহ্মী লিপি খুব কমই সুস্পষ্টতা পেয়েছে।
আলব্রেচ্ট ওয়েবার ও জর্জ বুলারের "অন দ্য অরিজিন অব দ্য ইন্ডিয়ান ব্রাহ্মা আলফাবেট"(১৮৯৫) গ্রন্থে কিছু বিদ্বান কর্তৃক সেমেটিক থেকে ব্রাহ্মী লিপির বিবর্তন প্রস্তাবিত হয়েছে।
বেশি জনপ্রিয় মতামত অনুসারে ব্রাহ্মীর সাথে সেমেটিকের সম্পর্ক আছে এটা অনেক বিদ্বান মেনে নিয়েছেন।
ব্রাহ্মীর সাথে আরামাইক লিপির কিছু সাদৃশ্য লক্ষ করা যায়।
উদাহরণ স্বরূপ, ব্রাহ্মী ও আরামাইক g ও t এর মধ্যে অনেক সাদৃশ্য আছে।
দুই লিপিতেই প্রথম বর্ণ একই। ব্রাহ্মীতে অ, আরামাইকে আলেফ। এর আকার κ এর মত। প্রাক-ইসলামিক মুদ্রায় ।আলেফকে κ এর মত করে লিখতে দেখা গেছে।
নিচের ছকে ব্রাহ্মী ও উত্তর সেমেটিকের সাদৃশ্যতা দেখানো হয়েছে যেভাবে বুলার প্রস্তাব করেছিলেন।
এফ রেমন্ড অলচিন সহ কিছু গবেষকদের মতে ব্রাহ্মী লিপি সিন্ধু সভ্যতার লিপি। এই লিপির সাথে আরামাইক তথা সেমেটিকের কোনো সম্পর্ক নেই। কারণ ব্রাহ্মী লিপির সজ্জা ও উচ্চারণ সেমেটিক লিপির সাথে মিলে না। ব্রাহ্মী অ ও সেমেটিক আলেফের উচ্চারণে বিস্তর তফাৎ আছে। লিপির আকারেও যথেষ্ট তফাৎ বিদ্যমান।
২০১০সনের অক্টোবরে ব্রাহ্মীকে ইউনিকোড ৬.০ তে স্থান দেয়া হয়।
ব্রাহ্মীর জন্য ইউনিকোড ব্লক হচ্ছে, U+11000–U+1107F.  ২০১৪ এর আগস্টে দুটি অবাণিজ্যিক ফন্ট বের হয়। একটি গুগলের নটো সান্স ব্রাহ্মী অপরটি আদিনতা যা তামিল ব্রাহ্মীকে সমর্থন করে শুধু। উইন্ডোজ ১০ এর সেগোই ইউআই হিস্টোরিকও ব্রাহ্মী গ্লিফ সমর্থন করে।
অ্যান্ড্রয়েড মার্শম্যালো

অ্যান্ড্রয়েড ৬.০ "মার্শম্যালো" অ্যান্ড্রয়েড মোবাইল অপারেটিং সিস্টেমের একটি সংস্করণ। এটির প্রথম পর্দা উন্মোচিত হয় ২০১৫সালের মে তে। এর কোডনেম অ্যান্ড্রয়েড এম। প্রাতিষ্ঠানিকভাবে মুক্তি পায় ২০১৫ সালের অক্টোবরে। মার্শম্যালো প্রথমত দৃষ্টি আরোপ করে ললিপপ ব্যবহারকারীদের অভিজ্ঞতাকে উন্নত করার জন্য। 
ডেভলপাররা অ্যান্ড্রয়েড কোডনেম এম দিয়ে ২৮ই মে, ২০১৫ তারিখে অ্যান্ড্রয়েড মার্শম্যালোর পর্দা উন্মোচন করেন।
শ্রীলঙ্কা জাতীয় মহিলা ফুটবল দল

শ্রীলঙ্কা জাতীয় মহিলা ফুটবল দল আন্তর্জাতিক মহিলা ফুটবলে শ্রীলঙ্কার প্রতিনিধিত্বকারী অ্যাসোসিয়েশন ফুটবল দল। দলটি শ্রীলঙ্কা ফুটবল ফেডারেশন কর্তৃক নিয়ন্ত্রিত হয়।
২০১৪ সাল পর্যন্ত শ্রীলঙ্কা মহিলা দল ফিফা মহিলা বিশ্বকাপ বা এএফসি মহিলা এশিয়ান কাপে খেলার যোগ্যতা অর্জন করতে পারেনি। দলটি সাফ মহিলা চ্যাম্পিয়নশিপের তিনটি আসর যথাক্রমে ২০১০, ২০১২ এবং ২০১৪ এ অংশগ্রহণ করলেও কোনবার চ্যাম্পিয়ন হতে পারেনি। তবে ২০১২ ও ২০১৪ সালে সেমি-ফাইনালে খেলার যোগ্যতা অর্জন করেছিল।